Paulo Coelho – Penulis Yang Memegang Rekod Karya Paling Banyak Diterjemah

Dalam lingkungan literasi lokal mahupun global, Paulo Coelho merupakan satu nama yang tidak asing lagi. Sebagai seorang novelis, karya beliau banyak menyentuh perihal perjalanan rohani, pencarian makna, dan pembaikan diri dengan bermuarakan nilai sejagat.

Tumpahan tintanya boleh dikatakan sarat dengan sari ajaran pelbagai agama dan budaya hinggakan pembacanya yang datang dari ceruk mana sekalipun jarang berasa canggung dalam melumati pesan-pesan spiritual yang dimuatkan di dalamnya – walaupun masih, ia tetap tidak bebas daripada kri.tikan dan keca.man.

Perkongsian kali ini bagaimanapun lebih bermaksud mengimbau secara ringkas riwayat hidup seorang Paulo Coelho yang melewati penghujung usia remajanya di pusat psikiatri untuk kemudian harinya berdiri di pentas persada sebagai penulis hidup yang karyanya paling banyak diterjemahkan di dunia.

Paulo Coelho de Souza memulakan perjalanan hidupnya pada 24 Ogos 1947 di Rio de Janeiro, bandar sama yang melahirkan beberapa bintang bola sepak tersohor seperti Zico, Thiago Silva dan Marcelo. Beliau lahir sebagai cahaya mata Lygia Araripe dan Pedro Quiema yang masing-masing merupakan penganut Kristian-Katolik yang taat.

Semenjak kecil, Coelho dilenturkan dengan pembawaan beragama yang sihat. Beliau sendiri mendapatkan pendidikan awal di sekolah Jesuit (Our Lady Victorious School. Botafogo dan St. Ignatius College, Rio de Janeiro). Suasana sebegini banyak mempengaruhi kehidupan dewasanya kelak, baik dalam penulisan karya mahupun perjalanan suci merentasi Jalan Santiago.

Beliau semasa usia remajanya bagaimanapun kurang sehaluan dengan penerapan sedemikian. Tradisi Katolik yang diamalkan oleh keluarga beliau tidak begitu serasi dengan peribadinya. Coelho juga bersilang arah dengan orang tuanya dalam hal pemilihan cita-cita.

Sedari kecil, beliau berimpian mahu menjadi seorang penulis. Namun, impian ini tidak direstui ibunya yang menginginkan beliau menjadi peguam – satu kerjaya yang setidak-tidaknya sama stabil dengan jurutera, seperti ayahnya.

Perbezaan ini membibitkan kerenggangan antara mereka. Ditambah pula dengan personalitinya yang cenderung anti-sosial, Coelho lantas dimasukkan ke dalam pusat psikiatri sebanyak tiga kali sejak usia 17 tahun.

Pengalaman ini tentunya meninggalkan calit pahit yang tentunya bukan sedikit dalam dirinya. Masa-masa yang diluangkan di pusat psikiatri ini diabadikan ke dalam bukunya yang berjudul Veronica Decides to Die.

Pada umur 20 tahun (tahun 1967), Coelho dilepaskan setelah akur untuk melanjutkan pengajian dalam bidang perundangan. Keadaan ini tidak bertahan lama. Tahun 1970 (umur 23), beliau membawa diri ke pelbagai ceruk Amerika Selatan dan Mexico. Sekitar masa ini, Coelho banyak bergelumang dengan sub-budaya hippie.

Dua tahun kemudian, Coelho pulang untuk menceburi industri seni. Beliau menjadi seorang penulis lirik untuk beberapa orang penyanyi, antaranya Rita Lee, Elis Regina, dan Raul Seixas. Coelho juga sempat menimba pengalaman menjadi jurnalis, pelakon, dan pengarah teater.

Boleh dikatakan, kariernya sebagai lirikis meniti hari-hari manis selepas kolaborasinya dengan Raul Seixas melahirkan sebuah album berjudul Krig-ha, Bandolo’ (1973). Album ini memuatkan 11 buah lagu, antaranya ‘Mosca na Sopa’, ‘As Minas do Rei Salomao’, ‘Al Capone’, dan ‘Rockixe’ yang sebahagiannya turut dinyanyikan oleh beliau sendiri bersama Seixas.

Sayangnya, kejayaan yang disangka panas hingga ke petang ini ternyata hujan di tengah hari. Pembawaan haluan kiri di dalam bait-bait liriknya membuatkan Coelho ditang.kap dan dipen.jarakan oleh rejim kerajaan pada 1974.

Tempoh pemen.jaraan ini diakui sendiri oleh beliau sebagai detik paling menya.kitkan dalam hidupnya. Ia tidak menghairankan. Beliau dide.ra dan diberi ren.jatan elektrik sepanjang berada di sana.

Apapun, bak kata beliau, “Rahsia kehidupan adalah jatuh tujuh kali dan bangun lapan kali.” Selepas dibebaskan, Coelho bekerja di sebuah syarikat rakaman bernama Polygram and CBS Records sehingga tahun 1980. Tahun sama, beliau mendirikan rumahtangga bersama Christina Oiticica setelah dua perkahwinan lamanya ga.gal (1971-1974 bersama Gisa dan 1976-1977 bersama Cissa).

Jika diimbau kembali, empat dekad awal dalam hidup Coelho cukup berliku. Sejak kecil, beliau menghidap asma, di samping mengalami kri.sis dengan keluarga. Meningkat dewasa, beliau terlibat pula dengan da.dah, mistisisme, dan gerakan ‘sub.ve.rsif’.

Kolam pengalaman ini banyak mengilhami dan melatari karya-karyanya; bermula dari The Pilgrimage (1987) hingga ke Hippie (2018). Kebangkitan ini sesuai dengan kata-katanya, “Pujuk dan beritahu hati yang takutkan kesa.kitan itu lebih menya.kitkan berbanding kesa.kitan itu sendiri. Cuma ada satu perkara saja yang boleh memustahilkan sesebuah impian; iaitu takutkan kegagalan.”

Menginjak usia 40-an, kehidupan Coelho mula stabil. Selepas menghasilkan Hell Archives (karya pertamanya) pada 1982, Coelho bersama Oiticica membawa diri ke Perancis (sebelum berpindah ke Geneva, Switzerland yang menjadi latar bagi novel Adultery). Empat tahun berikutnya, Coelho melakukan perjalanan ‘suci’ yang dianggap mengubah sepenuhnya hidup beliau.

Perjalanan ini disebut sebagai ‘Perjalanan ke Santiago’ dan melibatkan jarak sejauh 500 batu; dari St. Jean –Pied-du-Port, Perancis menuju ke Santiago de Compostela, barat laut Sepanyol. Perjalanan ini banyak menghidupkan kembali sisi spiritual dalam diri Coelho.

Semenjak itu jugalah Coelho memberikan komitmen penuh dalam dunia penulisan. Novel The Pilgrimage (O Diário de um Mago) menjadi karya sulung beliau yang diraikan. Setahun kemudian (1988), The Alchemist pula diterbitkan. Cetakan awalnya cuma sebanyak 900 naskhah sahaja, tanpa sebarang cetakan ulangan. Setelah karya berikutnya, Brida memasuki pasaran, barulah The Alchemist mendapat tempat di rumah penerbitan yang lebih berkaliber.

Karya yang ditulis dalam tempoh dua minggu suntuk ini dianggap sebagai magnum opus Coelho, dengan rekod jualannya sehingga hari ini mencecah 65 juta naskhah dan telah pun diterjemahkan ke dalam lebih 80 buah bahasa – sekali gus membuatkan Paulo Coelho diiktiraf oleh Guinness World Record sebagai penulis hidup yang karyanya paling banyak diterjemah.

Novel-novel lain juga tidak kurang hebat. The Zahir misalnya menerima anugerah Kiklop Literary Award Hit of the Year, Croatia (2006). Begitu juga dengan The Fifth Mountain (International IMPAC Literary Award Finalist, Ireland – 2000) dan Eleven Minutes (Ex Libris Award, Serbia – 2004).

RUJUKAN

Biography.com. (1 April 2014). Paulo Coelho Biography.
https://www.biography.com/writer/paulo-coelho

Sarkar, Somnath. (13 Februari 2016). Interesting Facts about Paulo Coelho, an International Best Selling Novelist. English Literature.
https://www.eng-literature.com/2016/02/biographical-sketch-of-paulo-coelho.html

Bodenheimer, Rebecca. (12 Ogos 2019). Biography of Paulo Coelho, Brazilion Writer. ThoughtCo.
https://www.thoughtco.com/paulo-coelho-4767086


Pemain Bola Sepak Pun Mendapatkan Rawatan Mental

Bilangan pemain bola sepak di England yang mendapatkan bantuan kesihatan mental semakin meningkat tahun ini.

Perkara ini didedahkan oleh badan kaunseling Sporting Chance. Dari awal tahun ini hingga September, seramai 464 ahli Persatuan Pemain Bola Sepak Profesional (PFA) mendapatkan akses bantuan kesihatan mental berbanding 653 kes pada tahun 2019.

Trend ini menunjukkan pertambahan kes membabitkan pemain sejak 2016. Sejak perkhidmatan ini ditawarkan pada tahun 2016, 160 ahli mula mengakses perkhidmatan bantuan kesihatan mental yang disediakan PFA.

Memandangkan PFA mempunyai 4,000 ahli, ianya menunjukkan lebih 10% mendapatkan sebarang bentuk atau nasihat pakar.

42% ahli yang berbuat demikian ialah pemain profesional, 55% lagi membabitkan bekas pemain dan 3% lagi melibatkan ahli-ahli keluarga yang diberi akses kepada perkhidmatan tersebut.

Daripada 10% ahli yang berbuat demikian, 95% ialah pemain lelaki manakala baki 5% lagi ialah pemain wanita.

Statistik-statistik ini dikeluarkan serentak dengan Minggu Kesedaran Kesihatan Mental yang berlangsung di United Kingdom minggu ini.

Antara kebimbangan yang dibangkitkan ahli-ahli PFA bagi mengakses bantuan kaunseling ialah mood rendah, kebimbangan, masalah ketagihan bahan dan masalah ketagihan judi.

Isu lain yang dibangkitkan ialah perubahan daripada pemain kepada bekas pemain dan isu perhubungan.

Tempoh yang diliputi oleh data Sporting Chance turut merangkumi pandemik Covid-19 dan tempoh penangguhan liga-liga terutama di liga bawahan.

Hal ini demikian kerana bagi pemain-pemain liga bawahan, ramai bimbang kehilangan mata pencarian mereka sekiranya liga ditangguhkan lebih lama atau dibatalkan berikutan peningkatan kes pandemik Covid-19.

Isu kesihatan mental terutama membabitkan atlet lelaki semakin mendapat perhatian sejak beberapa tahun kebelakangan ini.

Bagi memastikan isu ini terus mendapat perhatian, Persatuan Bola Sepak (FA) dan badan amal Heads Together melancarkan kempen Heads Up pada musim lepas.

Menerusi kempen Heads Up, ia mengiktiraf kepentingan kesihatan mental sama penting dengan kesihatan fizikal dan menggalakkan diskusi dalam kalangan pemegang taruh.

Heads Up bukan sekadar mempergunakan populariti pemain untuk bercakap dengan atlet lelaki dalam konteks lebih luas. Walau bagaimanapun itu juga merupakan satu keperluan bagi komuniti bola sepak menangani isu kesihatan mental.

RUJUKAN:

MacInnes, Paul. (2020). Increasing number of footballers concerned for their mental health. The Guardian. Dipetik daripada https://www.theguardian.com/football/2020/oct/07/increasing-number-of-footballers-concerned-for-their-mental-health


Bani Tenang Sudah Wujud Sejak Zaman Dinasi Tang

Penggunaan gαnja atau cαnnabiss bukanlah sesuatu baharu yang wujud pada abad ini, sebaliknya gαnja sudah digunapakai dalam pelbagai jenis rawatan sejak zaman Mesir Kuno lagi.

Penggunaan gαnja yang bersifat ‘universal’ banyak mempengaruhi sebahagian budaya masyarakat di dunia yang memanfaatkan dari tumbuhan ini.

Tamadun Cina juga tidak ketinggalan mewarisi kegunaan pokok cαnnabiss ini apabila ahli arkeologi di China telah menemui bukti di sebuah makam berusia sekitar 1,300 tahun di mana ia mengandungi biji-biji gαnja bersaiz besar.

Satu kajian baru telah mendedahkan bahawa gαnja di China bukan sahaja ditanam untuk membuat pakaian dan minyak, tetapi ia juga digunakan untuk faedah perubatan.

Makam berusia 1,320 tahun ini ditemui secara tidak sengaja pada tahun 2019 semasa kerja-kerja pembinaan dijalankan di sebuah sekolah rendah di Taiyuan, wilayah Shanxi.

Makam tersebut mengandungi jasad/kerangka seorang panglima p3rang bernama Guo Xing di mana beliau terb4nuh dalam satu siri pertempuran berdarah di semenanjung Korea.

Makam ini dianggap luar biasa kerana dihiasi dengan lukisan dinding berwarna-warni, ahli arkeologi menemui timbunan beberapa barangan kubur dan artifak pengebumian di dalam balang tanah liat yang dipelihara dengan baik.

China dan tumbuhan cαnnabiss mempunyai sejarah yang sangat lama, dan ia telah lama digunakan untuk tujuan berkhayal atau ‘high’, manakala biji benihnya dimakan dalam kuantiti yang banyak sebagai faedah pemakanan ber’nutrisi’.

Perbezaan Gαnja Di China Zaman Purba Dan Dunia Moden

Begitu baik kualiti pemeliharaan makam purba ini sehinggakan apabila saintis melihat benih gαnja melalui mikroskop, mereka mendapati beberapa biji benih masih dalam keadaan baik dan warna asalnya tidak luntur. Dalam jurnal Arkeologi Pertanian, kajian mengatakan bahawa benih purba itu hampir dua kali ganda lebih besar daripada biasa, ini membawa maksud ia berbeza secara genetik daripada strain kanabis hari ini.

Manusia mempunyai sistem endokannabinoid (ECS) yang kompleks atas sebab tertentu. Badan kita telah membangunkan keupayaan untuk memproses secara metabolisme terhadap kanabinoid – sebatian kimia semulajadi daripada tumbuhan gαnja. Walaupun THC dan CBD adalah kanabinoid yang terkenal secara komersial, terdapat lebih 100 jenis yang berbeza di mana semuanya memberi kesan berbeza pada tubuh manusia.

ECS mengawal pemprosesan emosi, tidur, ingatan, kawalan rasa sakit dan tindak balas keradangan dan imun.

Aspek penting yang diperhatikan adalah manfaat kesihatan, sehingga teks Cina Kuno merekodkan Wu Gu (gαnja) sebagai salah satu daripada lima tanaman makanan ruji.

12,000 Tahun Gαnja Di China

Kajian baru mengatakan gαnja pertama kali dikenalkan di China sejak 12,000 tahun lalu. Menjelang 6,600 SM, tumbuhan itu telah diambil dalam dos yang tinggi untuk mendapatkan kesan halusinasi dalam upacara ritual.

Benih gαnja yang ditemui pada makam purba itu merupakan daripada keluarga tumbuhan Cαnnabiss sativa yang berasal dari Asia Tengah. Tumbuhan ini secara amnya memberi kekuatan dan tenaga berbanding dengan Cαnnabiss indica dari India yang mewujudkan perasaan santai dan tenang.

Dalam penemuan itu, Biji gαnja disimpan dalam periuk tanah yang diletakkan di atas keranda Guo Xing termasuk beberapa jenis bijirin lain. Ini bermakna konsepsi penggunaan gαnja sudah wujud dalam budaya masyarakat Cina kuno yang menganggap biji gαnja sebagai makanan penting dalam perjalanan si m4ti ke alam akhirat.

Selain menanam, biji gαnja juga digunakan dalam masakan bubur. Pengambilan biji gαnja menawarkan banyak manfaat pemakanan tetapi tanpa sebarang kesan psikoaktif(macam kesan dadah).

Gαnja sudah lama ‘bersahabat’ dengan manusia sejak zaman purba. namun kelebihan gαnja, adakah ia memberi manfaat kepada manusia sentiasa menjadi polemik sebahagian masyarakat hari ini. ada yang menyokong berdasarkan kajian saintifik, selebihnya menolak kerana melihat cara menghalalkan kegunaan gαnja adalah justifikasi golongan bani tenang untuk terbang ke bulan.


Dokumentasi Warkah Sultan Kedah Diiktiraf Unesco

Selain Hikayat Hang Tuah dan Sulalatus Salatin (Sejarah Melayu) dianggap sebagai sebuah karya kebangsaan yang terhasil daripada pemikiran Melayu yang berdaya intelektual tinggi dan diakui oleh UNESCO sebagai penulisan agung dalam khazanah Melayu. Di Malaysia terdapat sebuah lagi koleksi penulisan yang turut mendapat pengiktirafan dunia yang tidak ramai menyedarinya. Koleksi yang dimaksudkan tersebut adalah Surat-Surat Sultan Abdul Hamid, Kedah. Secara umum, surat-menyurat Melayu antara warisan bangsa yang memiliki nilai yang tinggi. Intipati dan lenggok bahasa surat yang indah di mana ia menggabungkan segala unsur dalam aspek kebudayaan, ketamadunan serta cita rasa Melayu itu sendiri. Keindahan hiasan khat unit, kepelbagaian motif ukiran flora dan simetri di sekeliling surat digabung dengan luahan spiritual penulis menerusi kehalusan laras bahasa, kertertiban ukiran cap mohor menonjolkan lagi keunikan yang termuat dalam surat-surat berkenaan. Koleksi surat-menyurat ini menjadi bahan rujukan utama para penyelidik dari pelbagai cabang ilmu seperti kesusasteraan, politik, ekonomi, sejarah dan sebagainya.

Koleksi Surat-Menyurat Sultan Abdul Hamid Halim Shah, Kedah merupakan koleksi kumpulan surat pada zaman DYMM Sultan Kedah yang ke-26 (1882-1943). Koleksi Sultan Abdul Hamid Halim Shah telah diiktiraf sebagai sebuah koleksi agung yang disenaraikan di bawah Memory of the World Register oleh UNESCO. Pemilihan koleksi ini sebagai salah satu khazanah dunia dipengaruhi oleh kedudukannya sebagai satu-satunya kumpulan surat-menyurat manuskrip Melayu yang begitu bernilai dan tersusun berbanding dengan himpunan warkah kerajaan lain di gugusan kepulauan Melayu. Oleh kerana keistimewaan yang dipunyai oleh koleksi ini membolehkan pada 4 September 2001, kumpulan surat Sultan Abdul Hamid Halim Shah tercalon sebagai koleksi warisan dunia.

Menurut kajian-kajian sebelum ini seperti Dato Haji Wan Shamsuddin Mohd Yusof, Prof Datin Dr Mahani Musa, Mohd Isa Othman, Afifuddin Haji Omar, Sharom Ahmat dan Mohd Kasturi Nor Abd Aziz, menyatakan terdapat kira-kira 2,951 halaman Koleksi Surat-Menyurat Sultan Abdul Hamid yang berbentuk tulisan tangan dengan tulisan jawi di dalam 14 jilid buku yang membabitkan tempoh masa selama 61 tahun (1882-1943) bersamaan 1300 hingga 1362 Hijrah. Himpunan warkah-warkah dibahagikan seperti berikut;

Kini koleksi ini tersimpan dan dipelihara oleh Arkib Negara Malaysia Cawangan Kedah dan Perlis yang terbuka dan dirujuk oleh para penggemar sejarah. Menurut penyelidikan yang dilakukan oleh Mohd Kasturi Nor Abd Aziz, koleksi ini merupakan sebahagian daripada kumpulan salinan surat-menyurat pada zaman Sultan Abdul Hamid Halim Shah. Walau bagaimanapun, terdapat sebahagian koleksi ini telah hilang pada zaman pendudukan Jepun (1942-1945), malah ketika proses perpindahan Pejabat Setiausaha Kerajaan (SUK) dan Majlis Mesyuarat Negeri berlaku keciciran menyebabkan sebahagian surat-surat tersebut tidak dapat dikesan. Selain itu, kehilangan tersebut adalah disebabkan oleh kematian para pegawai yang bertanggungjawab terhadap penjagaan dan penyimpanan himpunan warkah ni. Hakikat ini turut disokong oleh Dato Zakiah Hanum binti Abdul Hamid (bekas Pengarah Arkib Negara Malaysia) dalam konvensyen Sejarah Negeri Kedah di Alor Setar pada tahun 1981.

Koleksi surat-menyurat ini dapat dikategorikan kepada lima kumpulan utama dan kebanyakan warkah tersebut merupakan kiriman daripada Sultan Abdul Hamid Halim Shah sendiri. Manakala surat kiriman yang lain pula adalah daripada pembesar negeri Kedah seperti Raja Muda Kedah Tunku Abdul Aziz, Che Muhammad Ariffin dan Perdana Menteri Wan Muhammad Saman. Secara umum, surat ini menyentuh mengenai surat perjanjian pajakan hasil mahsul negeri, penyata kewangan negeri Kedah, ketetapan Majlis Negeri antara 1905 hingga 1943, diari istana yang menceritakan tentang lawatan Raja Chulalongkorn ke Langkawi, Alor Setar dan Kulim pada tahun 1890. Melalui sumber ini, kita dapat mengetahui gambaran atau situasi ekonomi, politik dan sosiobudaya termasuk etika penggunaan bahasa yang menjangkaui zaman penjajahan kuasa-kuasa besar Timur dan Barat seperti British, Siam dan Jepun.

RUJUKAN

Siti Amirah Abdullah dan Mohd Kasturi Nor Abdul Aziz, Perniagaan Haji di Pulau Pinang dan Dokumentasi Sultan Kedah, Malaysian Branch of the Royal Asiatic Society (MBRAS): Kuala Lumpur, 2015.

Wan Shamsuddin Mohd Yusuf., ‘Surat-Menyurat Zaman Sultan Abdul Hamid Halim Shah, Kedah (1882-1943)’, kertas kerja Bengkel Kajian Naskhah Kesultanan Melayu anjuran bahagian kesusasteraan tradisional jabatan sastera, Dewan Bahasa dan Pustaka dengan kerjasama Akdemik Pengajian Melayu, 2 – 5 Julai 2001.

Zakiah Hanum Abdul Hamid, ‘Bahan-Bahan Mengenai Sejarah Kedah di Arkib Negara’ dalam Konvensyen Sejarah Negeri Kedah Pertama, 28  November – 1 Disember 1981.

Correspondence of the late Sultan of Kedah (1882-1943), 2001., http://www.unesco.org /new/en/communication-and-information/memory-of-the-world/register/full-list-of registered-heritage/registered-heritage-page-2/correspondence-of-the-late-sultan-of-kedah-1882-1943/.


Perkaitan Fantastic Beasts Dan Harry Potter

Filem Fantastic Beast: The Crimes of Grindelwald mula ditayangkan di pawagam pada tahun 2018 tetapi penulis hanya berkesempatan untuk menonton filem ini pada tahun 2020 itupun sempena Perintah Kawalan Pergerakan yang dikuatkuasakan oleh kerajaan angkara virus Covid-19.

Umum mengetahui filem kedua daripada francais Fantastic Beast ini merupakan kesinambungan daripada filem pertamanya dan berkongsi satu dunia magis yang sama dengan Harry Potter tetapi latar masa yang berbeza. Fantastic Beast berlatarkan tahun 1920-an manakala Harry Potter berlatarkan 1990-an.

Bagi sesiapa yang tidak pernah menonton siri filem Harry Potter, jujur saya cakap filem Fantastic Beast mungkin amat mengelirukan bagi anda yang baru hendak berjinak-jinak dan memahami dunia magis dengan plot cerita yang agak padat dan berbelit. Tetapi filem Fantastic Beast mengandungi beberapa elemen-elemen dan perkara ikonik yang menarik perhatian bagi para Potterhead.

Nama Gellert Grindelwald pertama sekali disebut oleh Hermione Granger dalam filem Harry Potter and The D3athly Hallows Bahagian 1. Hermione membaca kisah mengenai Grindelwald di dalam buku yang ditulis Rita Skeeter bertajuk “The Life and Lies of Albus Dumbledore” dan menunjukkannya kepada Harry.

Harry pernah melihat Grindelwald mencuri The Elder Wand daripada Gregorovitch melalui imbasan dalam mindanya dan juga melihat gambar Grindelwald di rumah Bathilda Bagshot di Godrics Hollow tetapi tidak pernah mengenalinya sehingga diberitahu Hermione.

Dalam imbasan Harry juga pernah memaparkan bahawa Voldemort sendiri pergi bertemu Grindelwald di Azkaban untuk mencari The Elder Wand dan Grindelwald memberitahu Voldemort bahawa tongkat sakti tersebut tertanam bersama m4yat Dumbledore.

Satu perkara yang menghairankan, kebanyakan ahli sihir akan berasa t4kut dengan Voldemort sehinggakan nama Voldemort digantikan dengan You-Know-Who dek kerana t4kut menyebutnya. Tetapi apabila Grindelwald bertemu dengan Voldemort, tiada sedikit pun riak gerun di mukanya dan lebih menghairankan lagi Voldemort tidak membvnuh Grindelwald. Voldemort akan membvnuh sesiapa sahaja yang dia rasakan tidak lagi memberi manfaat kepadanya seperti dia membvnuh Gregorovitch tetapi lain pula ketika dia bertemu Grindelwald.

Sangat sedikit kisah Grindelwald di dalam sekuel Harry Potter, oleh sebab itu para peminat Harry Potter amat teruja untuk mengetahui siapakah sebenarnya Grindelwald dan kisahnya di dalam Fantastic Beast dan hubungannya dengan Albus Dumbledore.

Dalam siri Harry Potter, Nagini merupakan seekor ular yang menjadi haiwan peliharaan Voldemort. Nagini juga merupakan Horcrux terakhir Voldemort dan telah dibvnuh oleh Neville Longbottom menggunakan pedang Gryffindor. Namun tidak ramai yang tahu mengenai asal usul Nagini.

Di dalam filem Fantastic Beast kedua, Nagini merupakan seorang wanita yang cantik. Nagini merupakan seorang Maledictus iaitu seseorang yang mempunyai darah sumpahan dan akan berubah menjadi seekor ular setiap malam ketika tidur dan dikatakan suatu hari nanti dia akan kekal berada di dalam bentuk seekor ular dan tidak mampu untuk berubah menjadi rupa bentuk asalnya semula. Di dalam Fantastic Beast, Nagini mendampingi Credence dalam usaha mencari ibunya dan dilihat merupakan seorang yang baik dan persoalan bagaimana Nagini boleh menjadi pengikut Voldemort adalah yang ingin diketahui peminat Harry Potter.

Nama Lestrange tidak asing lagi bagi para peminat Harry Potter. Bellatrix Lestrange merupakan seorang pengikut dan orang kanan Voldemort dan antara watak j4hat paling psikopat yang tidak teragak-agak untuk membvnuh. Bellatrix Lestrange telah membvnuh Alice dan Frank Longbottom iaitu ibubapa Neville Longbottom dan dipenjarakan di Azkaban. Selepas berjaya melarikan diri dari penjara, Lestrange mengumpul kekuatan bersama Voldemort dan telah membvnuh sepupunya sendiri Sirius Black.

Namun berbeza bagi Leta Lestrange. Leta Lestrange merupakan seorang perempuan yang mempunyai sifat yang amat kontradik dengan Bellatrix. Lestrange merupakan salah satu nama keluarga Perancis yang berdarah asli (pure blood). Peminat Harry Potter percaya bahawa Bellatrix Lestrange mempunyai kaitan dengan Leta Lestrange walaupun jauh.

Walaupun Leta Lestrange menyangka bahawa dia telah membvnuh adiknya Corvus Lestrange dan Leta sendiri terbvnuh ketika berhadapan Grindelwald, teori yang mengatakan Corvus Lestrange terselamat dan masih hidup adalah kuat kerana Bellatrix Lestrange (asalnya Bellatrix Black daripada keluarga Black) telah berkahwin dengan Rodolphus Lestrange. Rodolphus Lestrange pasti merupakan keturunan waris lelaki Lestrange.

Nama Nicholas Flamel muncul dalam filem Harry Potter yang pertama iaitu Harry Potter and The Sorcerer’s Stone apabila Hagrid memberitahu Harry, Ron dan Hermione mengenai sebiji batu ajaib. Batu tersebut telah dicipta dan dimiliki oleh Nicholas Flamel iaitu seorang alkemis yang menggunakan batu tersebut untuk menghasilkan Elixir of Life dan membuatkan peminumnya menikmati hidup abadi.

Nicholas Flamel telah hidup sehingga usia 666 tahun menggunakan Sorcerer’s Stone sehingga batu tersebut dimusnahkan sebelum jatuh ke tangan Voldemort. Nama Nicholas Flamel hanya disebut tetapi wataknya tidak pernah ditonjolkan dalam filem.

Namun dalam Fantastic Beast kedua, peminat Harry Potter berasa teruja apabila dapat melihat watak Nicholas Flamel. Nicholas Flamel sudah sangat tua kerana telah hidup beratus tahun.

Dia mempunyai kulit yang sangat pucat seperti mayat hidup dan tulangnya sangat rapuh. Namun dalam satu babak di dalam filem di mana Flamel membuka sebuah almari kecil dan mengeluarkan sebuah buku dari dalam almari tersebut, dapat dilihat di dalam almari tersebut terdapat Sorcerer’s Stone yang diletak kemas di dalam sebuah balang kaca. Babak ini sangat penting untuk dikaitkan dengan dunia Harry Potter.

Mungkin ramai tidak mengetahui bahawa ada satu babak yang dipotong dalam Fantastic Beast 2 di mana Theseus Scamander dan Leta Lestrange menghadiri satu parti dan Theseus mahu bergaul dengan Yaxley tetapi Leta tidak menyenanginya. Kata-kata Leta Lestrange “It’s all blo0d with Yaxley” jelas menunjukkan bahawa Yaxley amat memandang tinggi status keluarga ahli sihir tulen dan memuja golongan pure bl0od apabila Yaxley sering menjadikan “blo0d” sebagai topik perbualan.

Maka tidak hairanlah keturunan Yaxley dalam filem Harry Potter and The Deathly Hallows Bahagian 1 iaitu Corban Yaxley menjadi D3ath Eater dan orang kuat Voldemort kerana keluarga Yaxley amat kuat memandang tinggi golongan ahli sihir tulen tanpa percampuran d4rah dengan orang biasa sama seperti ideologi yang dibawa Voldemort.

Orang biasa yang dipanggil Muggle ataupun ahli sihir berketurunan Muggle yang dipanggil Mudblo0d adalah amat jijik di mata mereka. Sebagai pegawai kementerian magik, Corban Yaxley juga menghadiri perbicaraan Elizabeth Catermole mengenai status d4rah yang dikendalikan Dolores Umbridge dan menafikan status ahli sihir Elizabeth hanya kerana dia berketurunan Muggle.

Walaupun terdapat perdebatan di antara para peminat Harry Potter bahawa Profesor McGonagall tidak sepatutnya berada di dalam Fantastic Beast yang berlatar masa tahun 1927 kerana ada pendapat mengatakan Profesor McGonagall lahir tahun 1930 tetapi tidak dapat dinafikan bahawa sebahagian peminat Harry Potter berasa teruja apabila dapat melihat McGonagall sewaktu muda. Beberapa personaliti McGonagall yang ikonik seperti sering memberi dan menolak markah Houses diketengahkan.

Bagi peminat Harry Potter, umum memahami sistem pemarkahan kepada Houses. Dalam dunia Harry Potter, Profesor McGonagall adalah di antara guru yang paling kerap menganugerahkan markah kepada pelajar berdasarkan prestasi dan juga kerap menolak markah berdasarkan kesalahan pelajar. Dalam Fantastic Beast ketika Leta Lestrange membuat kesalahan menggunakan sihir ke atas pelajar lain dan melarikan diri, Profesor McGonagall mengejar Leta sambil mengugut untuk menolak markah rumah Slytherin sebanyak 100 atau 200 jika Leta tidak berhenti dan karakter tersebut kekal sehingga tua.

Dalam filem Harry Potter and The Half-Blo0d Prince, terdapat seorang pelajar lelaki yang meminati Hermione dan menyertai pasukan Quidditch Gryffindor untuk memikat hati Hermione. Pelajar tersebut adalah Cormac McLaggen. Dalam filem Fantastic Beast pula apabila pegawai-pegawai kementerian menerjah masuk ke dalam kelas Dumbledore ketika sesi pembelajaran terdapat seorang pelajar yang berkata kepada Ketua Penguatkuasa

Undang-Undang Magik bahawa Dumbledore merupakan guru terbaik yang mereka pernah ada dan Dumbledore membalas dengan ucapan “terima kasih, McLaggen” sebelum mengarahkannya beredar bersama Profesor McGonagall. Besar kemungkinan McLaggen dalam Fantastic Beast ini merupakan datuk atau moyang kepada Cormac McLaggen dalam Harry Potter.

Boggart merupakan seekor makhluk yang akan berubah kepada sesuatu yang ditakuti oleh orang yang berhadapan dengannya. Berhadapan Boggart termasuk dalam silibus pembelajaran dalam subjek Pertahanan Menentang Sihir Gelap (Defense Against the Dark Arts).

Objektifnya adalah untuk para pelajar berani menghadapi ketakutan masing-masing. Dalam Harry Potter and The Prisoner of Azkaban, guru kepada Harry Potter dalam subjek ini adalah Remus Lupin. Dalam Fantastic Beast subjek yang sama diajar Dumbledore kepada Leta Lestrange dan Newt Scamander menggunakan Boggart untuk mendepani ketakutan masing-masing lebih kurang 70 tahun lebih awal daripada Harry Potter mempelajarinya.

Thestrals merupakan makhluk yang mempunyai tubuh seakan-akan kuda cumanya Thestrals mempunyai paruh dan sayap dan sangat cengkung daripada kuda biasa sehingga menampakkan tulang serta keseluruhan badannya berwarna hitam. Thestrals muncul dalam Harry Potter and The Order of Pheonix.

Thestrals tidak dapat dilihat melainkan oleh seseorang yang pernah melihat kem4tian di depan matanya sebelum ini. Di antara Harry dan rakan-rakannya hanya Harry Potter dan Luna Lovegood yang dapat melihat Thestrals kerana Harry melihat Cedric Diggory m4ti dibvnuh di depan matanya manakala Luna melihat ibunya terbvnuh ketika dia masih kecil. Dalam Fantastic Beast, Thestrals digunakan sebagai kenderaan untuk memindahkan Gellert Grindelwald dari penjara sebelum Grindelwald bertindak melarikan diri.

Terdapat satu babak yang dipotong di dalam Fantastic Beast 2 di mana Dumbledore mengambil cahaya dari lampu-lampu jalan menggunakan Deluminator iaitu sebuah alat seakan-akan pemetik api. Ianya ikonik kerana Deluminator merupakan alat pertama di babak pertama dalam filem Harry Potter yang pertama yang digunakan Dumbledore.

Pada ketika itu Dumbledore berada di jalan Privet Drive untuk menghantar Harry Potter yang masih bayi kepada keluarga Dursleys dan Dumbledore menggunakan Deluminator untuk mengambil cahaya daripada lampu-lampu jalan untuk menjadikan kawasan itu gelap supaya orang awam tidak dapat melihat mereka.

Deluminator juga telah diwasiatkan untuk diserahkan kepada Ron Weasley oleh Dumbledore apabila dia m4ti. Setelah bergaduh dan berpisah dengan Harry dan Hermione, Ron telah menggunakan Deluminator untuk menunjukkan jalan kembali kepada Harry dan Hermione.

Dalam filem Harry Potter and The D3athly Hallows Bahagian 1, ketika ahli The Order of Pheonix mahu memindahkan Harry dari rumah saudaranya di Privet Drive ke rumah Weasley, Hagrid telah ditugaskan oleh Alastor Moody untuk membawa Harry. Jika anda perasan Hagrid ada berkata kepada Harry:

“I brought you here 16 years ago when you were no bigger than a Bowtruckle. Seems only right that I should be the one to take you away now.”

Pada waktu itu tiada siapa mengetahui apakah Bowtruckle dan bagaimana rupanya sehinggalah keluarnya filem Fantastic Beast. Bowtruckle adalah satu makhluk kecil seperti dahan dan daun tumbuhan dan merupakan makhluk yang sangat pemalu. Newt Scamander membawa Bowtruckle ke mana sahaja kerana makhluk ini mempunyai kebolehan untuk membuka segala jenis kunci.

Dalam Harry Potter and The Sorcerer’s Stone, Harry Potter secara tidak sengaja menjumpai The Mirror of Erised. Cermin ini akan menunjukkan apa yang paling diinginkan oleh hati seseorang yang berdiri di hadapannya. Harry Potter melihat ibu dan bapanya yang telah m4ti dibvnuh Voldemort dalam cermin ini. Dalam Fantastic Beast, Dumbledore berdiri di hadapan cermin ini dan melihat dirinya dan Grindelwald memeterai satu sihir yang dipanggil ‘blo0d pact’ di mana mereka tidak boleh menentang di antara satu sama lain.

Semua sedia maklum bahawa Hogwarts diasaskan oleh 4 ahli sihir agung iaitu Godric Gryffindor, Helga Hufflepuff, Rowena Ravenclaw, dan Salazar Slytherin. Maka setiap pelajar akan dibahagikan kepada 4 buah kumpulan rumah sempena nama-nama pengasas ini oleh Sorting Hat melalui personaliti pelajar tersebut. Peminat Harry Potter mungkin sudah mengenali karakter-karakter daripada rumah Gryffindor, Slytherin dan Ravenclaw. Harry Potter, adik beradik Weasley, Hermione Granger, Neville Longbottom dan ramai lagi semuanya dari rumah Gryffindor.

Draco Malfoy pula dari rumah Slytherin dan Slytherin begitu sinonim dengan kejahatan disebabkan ahli sihir jahat yang menjadi D3ath Eater dan pengikut Voldemort kebanyakannya daripada Slytherin. Luna Lovegood dan Cho Chang daripada Ravenclaw dan nama Ravenclaw juga menonjol ketika Harry mencari mahkota Rowena Ravenclaw yang hilang. Harry juga berjumpa dengan Helena Ravenclaw untuk mencari mahkota tersebut. Kesemua mereka merupakan watak yang memainkan peranan penting dalam plot penceritaan Harry Potter tetapi tiada seorang pun daripada mereka adalah Hufflepuff.

Mungkin jika kita ingat Cedric Diggory adalah merupakan Hufflepuff tetapi wataknya timbul hanya ketika di dalam Harry Potter and The Goblet of Fire dan juga m4ti dibvnuh di dalam siri Harry Potter tersebut. Selepas daripada itu House Hufflepuff tidak lagi mempunyai watak penting yang ditonjolkan melainkan watak-watak sampingan.

Dalam siri Fantastic Beast, Newt Scamander adalah merupakan salah satu watak utama dalam siri tersebut dan Newt Scamander merupakan Hufflepuff sewaktu dia belajar di Hogwarts. Setiap rumah mempunyai personaliti tersendiri. Gryffindor dengan keberanian, Slytherin dengan kelicikan, Ravenclaw dengan kebijaksanaan, dan Hufflepuff dengan kesetiaan.

Mungkin ramai dapat menilai personaliti ahli-ahli rumah Gryffindor, Slytherin dan Ravenclaw, tetapi penilaian kepada ahli Hufflepuff agak kabur. Melalui Newt Scamander yang merupakan Hufflepuff yang terkenal dengan kesetiaan kita dapat bersetuju bahawa Newt Scamander sememangnya seorang yang setia apabila dia pergi ke Paris semata-mata untuk mencari Tina Goldstein walaupun tidak mempunyai permit perjalanan ke luar negara.

RUJUKAN:


Bagaimana Rom Selamatkan Empayar Dari Tumbang Di Tangan Tentera Arab?

Tatkala Islam mula berkembang di Semenanjung Tanah Arab pada awal abad ketujuh Masihi, dua kuasa besar dunia ketika itu iaitu Parsi dan Rom Timur (Byzantine) pula keletihan. Keadaan ini berlaku selepas kedua-dua empayar terjebak dalam konflik berpanjangan pada abad keenam dan ketujuh Masihi yang menjadi sebahagian dari siri pep3r4ngan Parsi-Rom. Kemunculan Madinah mengubah segala-galanya termasuk cara pihak Rom berlawan di medan p3r4ng.

Konflik antara Negara Islam Madinah (NIM) dengan pihak Rom mula tercetus menerusi Pert3mpvran Mu’tah yang berlaku pada September 629/ tahun kelapan Hijrah. Konflik ini tercetus gara-gara tindakan wakil Rom berdarah Ghassan, Shurahbil bin Amru yang membvnvh utusan Rasulullah s.a.w ke Syam, al-Harits bin Umair al-Azdi.

Pert3mpvran yang meletus di Mu’tah menyaksikan ketvmbvkan t3nt3ra Islam berjumlah 3,000 orang berdepan asakan pihak Rom seramai 10,000 orang mengikut sejarawan moden (angka 100,000 dan 200,000 orang yang dinyatakan oleh al-Waqidi dan Ibnu Ishaq dibesar-besarkan). Kempen tersebut menyaksikan pasukan NIM kehilangan tiga panglima mereka yang gugur iaitu Zaid bin Harithah, Jaafar bin Abi Talib dan Abdullah bin Rawahah r.a.

Panji kepimpinan kemudian diserahkan kepada Khalid bin al-Walid r.a dengan beliau mengarahkan pengunduran secara taktikal dilakukan. Keputusan tersebut dianggap satu keputusan bijak kerana ia bukan saja membantu pasukan NIM kembali ke Madinah dengan selamat. Malah, pada masa sama, ia menunjukkan NIM juga berupaya bermain taktik perang setara dengan pihak Rom.

Oleh sebab itulah, selepas mengenang betapa hebatnya tentangan yang diberi angkatan NIM di Mu’tah, Maharaja Heraclius yang memerintah Byzantine ketika itu berusaha mengelak konflik antara dua kerajaan. Justeru, tidak hairanlah mengapa baginda bersedia menerima duta Madinah ke Rom, Dihyah al-Kalbi r.a atau mengarahkan sebarang rancangan menyerbu Tanah Arab pada tahun 630 dibatalkan (P3r4ng Tabuk).

Selepas kewafatan Rasulullah s.a.w pada 632 Masihi, usaha pengembangan wilayah ke wilayah Rom dan Parsi diteruskan oleh kerajaan Khulafa’ Ar-Rashidin. Ini bermula dengan Abu Bakar as-Siddiq, Umar bin al-Khattab dan Uthman bin Affan r.a. Aktiviti pengembangan wilayah menyaksikan banyak jajahan Rom dan Parsi jatuh ke tangan NIM termasuk Syam, Palestin, Mesir dan Iraq.

Mungkin ada menganggap kejatuhan sebegini sebagai mengejut. Tetapi melihat kepada skala kemerosotan yang ditinggalkan akibat konflik berpanjangan Rom-Parsi, ia sebenarnya sudah dijangka. Konflik berpanjangan Rom-Parsi mengakibatkan kedua-dua kerajaan ketiadaan sumber kewangan untuk membina semula kota-kota yang dirampas dan angkatan p3r4ng mereka yang keletihan.

Dalam kes Rom, kemerosotan ini turut digabungkan dengan faktor penularan pandemik Wabak Justinian (wabak bubonik oleh saintis moden) yang berlaku pada abad kelima dan terus mencetuskan huru-hara pada abad keenam, ketujuh dan kelapan Masihi. Ketiadaan sumber kewangan dan kehadiran wabak p3ny4kit terutama di rantau Mediterranean memberi kesan mendalam terhadap keupayaan pertahanan Rom.

Selepas kegagalan kempen di Firaz (gabungan Rom-Parsi melawan angkatan Khalid) dan Yarmouk, Byzantine terpaksa mengubah strategi mereka. Walaupun lawan mereka berbeza dalam bentuk kerajaan Bani Umayyah dan Bani Abbasiyyah, matlamat pihak Islam tetap sama iaitu menakluk Constantinople. Ini bagi merealisasikan sabda Rasulullah s.a.w semasa P3r4ng Khandak bahawa Constantinople akan jatuh ke tangan umat Islam.

Justeru, rancangan pihak Rom ialah merekrut penduduk wilayah-wilayah jajahan mereka sebagai t3nt3r4. Mereka menjadi pilihan terutama puak-puak yang cekap menunggang kuda kerana dapat bersaing dengan unit kavalri kerajaan Islam ketika itu. Tetapi mereka perlu melatih dan memperlengkapkan diri dengan peralatan dan s3nj4t4 dengan wang mereka sendiri.

Setiap kali maharaja menggerakkan kempen, t3nt3r4-t3nt3r4 ini akan direkrut dari setiap wilayah dan diketuai oleh panglima lantikan baginda. Dana p3r4ng pula tidak disalurkan terus kepada panglima atau strategos tetapi protonotarios. Protonotarios ialah seorang pegawai lantikan maharaja secara berasingan dan melaporkan secara terus kepada pegawai-pegawai fiskal yang berpangkalan di Constantinople.

Sebagai pertukaran kepada latihan dan kelengkapan yang perlu dibiaya sendiri, t3nt3r4-t3nt3r4 ini diberi pelbagai keistimewaan termasuk pengecualian cukai dan pemberian tanah. Insentif ini bukan sekadar membantu menjimatkan tanggungan kewangan Rom. Malah, pada masa sama, ia memberi motivasi kepada mereka untuk mempertahankan kampung halaman masing-masing dari dis3r4ng pihak mvsvh.

Selain itu, pihak Rom juga memanfaatkan kelebihan muka bumi Anatolia itu sendiri. Selepas dipaksa berundur dari tempat persemayaman baginda di Antioch ke Constantinople, Heraclius menitahkan pihak Byzantine mempertahankan saki-baki jajahan mereka habis-habisan.

Pihak Rom bernasib baik muka bumi Anatolia memberi banyak kelebihan dari segi pertahanan. Walaupun pihak mvsvh mempunyai kelebihan dari segi bilangan, mereka masih perlu mengharungi muka bumi wilayah tersebut yang berbukit-bukau dan mencabar dengan jarak perjalanan sekitar lapan hingga 10 batu sehari.

Keadaan ini tidak dibantu dengan permukaan tanah yang berlumpur menyukarkan perjalanan kenderaan seperti lembu dan unta. Lembu bukan saja perlahan tetapi tidak boleh berjalan jauh. Sementara unta walaupun dikenali sebagai haiwan tahan lasak, ia tidak boleh melalui kawasan berbatu dan berbukit Anatolia. Ia bukan saja menjejaskan isu logistik dalam operasi ket3nt3r4an di situ tetapi memperlahankan lagi perjalanan mereka ke destinasi.

Faktor iklim juga dijangka memberi kesan secara fizikal dan mental kepada pihak mvsvh. Keadaan muka bumi Anatolia yang berubah akibat gempa bumi dan tanah runtuh menyukarkan perjalanan mereka ke wilayah tersebut. Satu-satunya cara mengakses Anatolia menerusi laluan gunung-ganang yang sempit, yang boleh dipertahankan oleh beberapa unit t3nt3r4 Rom.

Pihak Rom juga turut mengubah strategi perlawanan mereka terhadap t3nt3r4 Islam yang cuba meny3r4ng Anatolia. Jika mereka berjaya merentas Anatolia sekalipun, kedudukan mereka paling terdedah semasa dalam perjalanan pulang. Ini kerana pada ketika itu, haiwan-haiwan tunggangan sudah pasti membawa ghanimah (harta rampasan p3r4ng) sekaligus menjadi sasaran mudah m1l1t1a tempatan pro-Rom.

Malangnya, strategi sebegini mengundang lebih banyak banyak masalah termasuk isu keselamatan dan ekonomi penduduk tempatan. Justeru, zon-zon yang kurang penduduk ini dijadikan sebagai zon penampan dengan penduduk tempatan turut membantu mempertahankan zon-zon ini daripada ditembusi t3nt3r4 Islam baik semasa Bani Umayyah atau Bani Abbasiyyah.

Pihak Byzantine juga turut menggunakan sistem amaran keselamatan awal dengan memanfaatkan topografi Anatolia. Sistem ini memberi amaran kepada penduduk sekiranya mvsvh menghampiri kedudukan kota, mereka dapat berpeluang menyelamatkan diri dan harta masing-masing. Perkara ini pernah dibuat pada abad kesembilan apabila api amaran dinyalakan dari Constantinople ke Pergunungan Taurus.

Di samping itu, pihak Rom dan kerajaan-kerajaan Islam ketika itu berusaha mengelak daripada terjebak dengan pert3mpvran berskala besar. Dua pengecualian ialah kempen pengepungan Constantinople pada 674-678 dan 717-718 Masihi masing-masing semasa era pemerintahan Muawiyah bin Abi Sufian r.a dan Sulaiman bin Abdul Malik.

Dalam kes pengepungan 674-678 dan 717-718 Masihi, salah satu sebab kegagalan kempen ialah penggunaan Api Yunani oleh t3nt3r4-t3nt3r4 Rom dalam mempertahankan Constantinople. Api Yunani dianggap mimpi ngeri kepada pihak mvsvh kerana mangsanya akan terb4k4r h4ngvs walaupun berada di dalam air.

Semua perubahan dan inovasi yang diperkenalkan Rom membolehkannya terus bertahan selama beberapa abad. Malah, ia juga menjadi kunci kebangkitan sebentar mereka termasuk merampas semula beberapa wilayah dari 863 hingga abad ke-11 Masihi. Tetapi selepas itu, Rom Timur kembali mengalami kemerosotan sebelum akhirnya tumbang menerusi kejatuhan Constantinople pada 29 Mei 1453.

RUJUKAN:

Goodyear, Michael. (2019). Adapting to Survive: How Byzantium Survived the Arab Inv4sions. Ancient-Origins. https://www.ancient-origins.net/history-important-events/byzantine-system-defense-0011723


Lawang Sewu, Tugu Muda dan Kisah Pertempuran Lima Hari Semarang

Petang itu, Ali dan Zaini ke Kota Lama Semarang, aku pula masih di bilik hotel, bergelut dengan masalah sakit perut yang kronik. Namun, aku terpaksa gagahkan juga untuk ke Lawang Sewu kerana petang itu adalah peluang terakhir aku berputaran di Kota Semarang. Bukan selalu diri ini ke Semarang, aku bisikkan ke hati yang agak sedikit gusar itu.

Maka, ke Lawang Sewulah aku…

Jika anda ke Semarang, tidak lengkap jika tidak ke Lawang Sewu. Ianya adalah mercu tanda yang paling terkenal di bandar ini.

Lawang Sewu asalnya adalah bangunan yang didirikan oleh penjajah Belanda pada tahun 1904. Ia merupakan pejabat Nederlands-Indische Spoorweg Maatschappij (NIS), sebuah syarikat persendirian yang mengendalikan keretapi di antara Jawa Tengah dan Yogyakarta.

Lawang Sewu bermaksud ‘Pintu Seribu‘ kerana kelihatan seperti banyak pintunya tetapi tidaklah sampai seribu. Namun, pintunya memang banyak ditambah pula rekabentuk jendela yang agak panjang mungkin nampak seperti pintu dari kejauhan.

Pada masa pendudukan Jepun di Semarang, Lawang Sewu ini telah menyaksikan berlakunya pertempuran hebat di antara ahli Angkatan Muda Kereta Api (AMKA) menentang Kidobutai dan Kempetai, iaitu cabang polis tentera Jepun yang sebenarnya lebih mirip kepada unit risikan.

Pertempuran yang dikenali sebagai Pertempuran Lima Hari ini berlaku dengan sengitnya di Lawang Sewu. Agak panjang lebar jikalau hendak diceritakan akan kejadian pertempuran ini namun disingkatkan, ianya terjadi apabila tentera Jepun yang baru menyerah kalah telah melarikan diri dan berkubu di suatu tempat bernama Jatingaleh. Sepatutnya mereka ini ditahan di Bulu, Jawa Tengah.

Perkhabaran kemudiannya bertebaran mengatakan tentera Jepun meracun sumber air kegunaan harian penduduk Kota Semarang (Jalan Wungkal) menyebabkan seorang doktor yang prihatin bernama Dr. Kariadi telah ke sana untuk menjalankan ujian. Malangnya, beliau dibunuh kejam oleh tentera Jepun.

Maka, berlakulah penentangan tindak balas oleh penduduk tempatan bagi menuntut kematian Dr. Kariadi dan juga lapan orang anggota polis yang disiksa dan dibunuh kejam di Reservoir Siranda tersebut.

Menurut Rosihan Anwar, wartawan dari Jakarta yang tiba di Semarang pada 7 Januari 1946, beliau menyatakan kira-kira 2,000 orang terkorban dalam pertempuran di antara tentera Jepun yang diketuai oleh Mejar Kido dan pemuda Semarang itu. Lima hari tersebut merupakan peristiwa pahit lagi perit yang tidak pernah dilupakan oleh masyarakat Semarang.

Kini sebuah tugu telah dibina di sana yang dinamakan Tugu Muda.

Tugu Muda yang dibangunkan pada tahun 1952 bersebelahan dengan Lawang Sewu merupakan tanda peringatan di atas jasa dan pengorbanan mereka yang terlibat dalam pertempuran ini. Ianya dirasmikan pleh Presiden Soekarno pada 20 Mei 1953.

Sebuah hospital dinamakan sempena Dr. Kariadi yang tewas demi memastikan kesejahteraan penduduk Semarang.

Antara urban legend yang terkenal di Semarang ialah penampakan hantu tentera Jepun dan Belanda yang berkeliaran di Lawang Sewu pada waktu malam. Ceritanya seperti hantu Jepun di Malaysia juga.

Begitulah sedikit kisah Lawang Sewu dan Tugu Muda yang berkait rapat dengan sejarah Belanda dan penentangan terhadap Jepun.

Aku tutup kisah Lawang Sewu, Tugu Muda dan Pertempuran Lima Hari Semarang ini dengan sebuah laungan semangat yang menjadi bait-bait suci para pemuda Mranggen sebelum mengangkat senjata menentang kolonial Jepun hingga tertitisnya darah merah sang patriot-patriot megah ini.

Gempur, Semarang rebut kembali
Itu janji kita setiap hari
Janganlah mundur setapak kaki
Sampai kita bekerja kembali
Garis depan dan belakang pun eratkanlah tali
Ingatlah berjuang jangan saling sakiti
Tunjukkan suatu bukti
Tanda pengorbanan yang suci
Gempur, rebut terus, maju
Kita harus bersatu padu
Gempur, rebut terus, maju
Kita harus bersatu

Rujukan: Sejarah Pertempuran Lima Hari; Panitia Penyusunan Sejarah Lima Hari Di Semarang (Keputusan Walikotamadya Semarang No. 1682/WK/’74); 1977; Suara Merdeka Semarang


The Legendary Sannin: Sejarah Kisah Dongeng Zaman Pemerintahan Edo

Di dalam siri manga Naruto, tiga orang legenda Sannin iaitu Orochimaru, Jiraiya dan Tsunade dikenali di dunia ninja sebagai ninja yang paling terkuat yang menguasai pelbagai ninjutsu dan taijutsu lalu ianya menjadikan mereka sebagai sosok yang tangguh dalam pelbagai pertempuran. Kisah mereka ini bukan sahaja melegenda di dalam dunia ninja ciptaan Masashi Kishimoto, bahkan kisah mereka turut terkandung di dalam mitologi kebudayaan Jepun.

1. Orochimaru:

Nama lain adalah Yashagoro. Menjadi pemimpin klan Tsukikage (dalam versi Kabuki) dan musuh utama kepada Jiraiya dan Tsunade. Menguasai ilmu mistik mengubah diri menjadi seekor ular berbisa.

2. Jiraiya:

Nama lain adalah Ogata Hiroyuki. Pemimpin klan Ogata di daerah Kyushu. Suami kepada Tsunade dan abang kandung kepada Ayame. Menguasai ilmu mistik mengubah diri menjadi seekor katak.

3. Tsunade:

Nama lain adalah Tsunate. Pemimpin klan Matsuura dan isteri kepada Jiraiya. Menguasai ilmu mistik mengubah diri menjadi seekor lintah.

Kisah mitologi ini berkait rapat di dalam agama Shinto. Di dalam agama Shinto, ada lima haiwan yang dianggap suci iaitu katak, ular, burung, siput dan labah-labah.

Versi Orochimaru, Tsunade Dan Jiraiya Di Dalam Anime Naruto

Dalam manga/anime sekuel Naruto dan Naruto Shippuden, Masashi Kishimoto menciptakan tiga watak ninja legenda yang pernah terkenal di Zaman Perang Dunia Ninja Kedua iaitu Orochimaru, Tsunade Senju dan Jiraiya.

Untuk pembaca yang tidak tahu sosok ketiga orang ini, dari kiri Orochimaru berambut hitam panjang, Tsunade berambut kuning dan Jiraiya berambut putih panjang seperti gambar di atas. Di dalam komik Naruto ciptaan Masashi Kishimoto, mereka digambarkan sebagai Tiga Orang Ninja Terkuat dan kisah ini saya akan menuliskan dengan ringkas untuk kita mengenali mereka bertiga.

Ketika waktu kecil, ketiga orang ninja ini pernah dilatih oleh Hokage Ketiga iaitu Sarutobi Hiruzen dan mereka berjaya menamatkan Akademi Ninja Konoha ketika masih belia.

Apabila dunia ninja menghadapi Perang Dunia Ninja Kedua, para ninja dari pelbagai desa berperang sesama sendiri. Turut terlibat dalam kancah perang ini adalah penduduk dari Desa Konoha (Konohagakure) termasuk Orochimaru, Tsunade dan Jiraiya.

Tiga orang ninja ini mendapat gelaran Sannin ketikamana mereka bersama-sama bertempur melawan Hanzo dari Desa Ama (Amagakure) dan kalah. Walaupun Hanzo menggunakan serangan mematikan, tetapi atas kecerdikan mereka bertiga untuk mengelakkan serangan ini mereka digelar oleh Hanzo sebagai Sannin. Lalu gelaran ini melekat sehinggalah berakhir perang dunia.

Selain terkenal dengan kekuatan dan kecerdikan ketika menghadapi pertempuran, mereka bertiga ini juga masing-masing memiliki haiwan seruan (Kuchiyose) terkuat iaitu Orochimaru pemilik ular gergasi dari Gua Ryuchi, Tsunade pemilik lintah gergasi dari Hutan Shikkotsu dan Jiraiya pemilik katak dari Gunung Myoboku (gambar seperti ilustrasi di atas).

Perpisahan ketiga orang ninja legenda ini terjadi ketikamana mereka berada di Desa Ama apabila Orochimaru dan Jiraiya tidak sefahaman dalam soal melindungi tiga orang kanak-kanak di Desa Ama. Orochimaru berkeras untuk membunuh kanak-kanak ini melainkan Jiraiya menolak kekerasan Orochimaru. Kesalahfahaman ini berakhir apabila Jiraiya mengambil keputusan untuk meninggalkan Orochimaru dan Tsunade lalu menetap di Desa Ama untuk menjaga dan mengajarkan ilmu-ilmu ninja kepada tiga orang kanak-kanak tersebut.

Tiga orang kanak-kanak tersebut adalah Yahiko, Nagato dan Konan. Ketiga-tiga orang kanak-kanak ini bakal menjadi ninja terkuat yang memimpin Akatsuki (organisasi rahsia ninja terkuat). Orochimaru pula melakukan pelbagai eksperimen yang terlarang sehingga beliau diusir dari Desa Konoha dan Tsunade pula mengambil jalan lain untuk bermusafir sekeliling dunia.

Ketika dunia ninja sudah lama melangkaui fasa-fasa kedamaian, Jiraiya pulang semula ke Desa Konoha dan menemui Naruto. Di sinilah Jiraiya mengambil keputusan untuk menurunkan ilmu-ilmunya kepada Naruto Uzumaki sebagaimana sebelum ini dia pernah menjadi guru kepada ayah Naruto, Minato Namikaze (Hokage Keempat). Tsunade pula menurunkan ilmu ninjanya kepada Sakura Haruno dan Orochimaru pula menurunkan ilmu ninjanya kepada Sasuke.

Kisah Orochimaru, Tsunade dan Jiraiya menyamai sepertimana kisah Naruto, Sakura dan Sasuke yang merupakan satu anggota kumpulan yang berpecah setelah peristiwa konflik antara Naruto dan Sasuke. Ketiga-tiga orang ini dipimpin oleh tiga legenda Sannin dan juga masing-masing memiliki haiwan seruan yang sama.

Dalam anime/manga, watak Jiraiya dimatikan oleh Masashi Kishimoto dalam sekuel Naruto: Shippuden episod 133, ketikamana Jiraiya pergi ke Desa Ama untuk menyiasat pergerakan organisasi rahsia Akatsuki. Jiraiya terbunuh dalam pertempuran melawan The Six Path of Pain yang dikendalikan oleh bekas anak muridnya sendiri iaitu Yahako (Pain), Konan dan Nagato.

Tsunade dan Orochimaru masih kekal hidup di dalam manga/anime Naruto melalui sambungan sekuel terbaru, Boruto.

Pengenalan kepada watak fiksyen daripada Masashi Kishimoto bukanlah hal baharu bahkan beliau sendiri mengambil tiga watak ninja Sannin ini daripada kisah dongeng yang pernah menghiasi sejarah kebudayaan tanah Jepun pada suatu ketika dahulu iaitu berlatarbelakangkan zaman pemerintahan Edo (Tokugawa). Konsep kisah dongeng ini adalah ‘kanzen chōaku’ iaitu mempromosikan kebaikan dan menghukum kejahatan.

Kisah dongeng tersebut dikenali sebagai ‘Jiraiya Goketsu Monogatari’ atau ‘Kisah Keberanian Jiraiya’ pertama kali direkodkan pada tahun 1806. Kisah ini diterbitkan buat pertama kali dalam novel pada tahun 1839.

Novel ini dilengkapkan oleh empat orang penulis yang berbeza sehinggalah tamat kesemuanya iaitu mengambil masa selama 10 tahun untuk disiapkan sepenuhnya. Salah seorang penulis ini adalah Utagawa Kunisada (1786-1865). Setelah kisah ini disiapkan, maka sebahagian daripada kisah ini diambil oleh orang Jepun untuk persembahan di dalam teater Kabuki pada tahun 1852 oleh Kawatake Mokuami.

Jalan cerita di dalam kisah ini berbeza jauh dengan kisah ninja legenda Sannin, tetapi masih mengekalkan nama, sifat dan kekuatan mereka.

Di dalam novel ‘Jiraiya Goketsu Monogatari’, dikisahkan pada zaman dahulu, wujudnya seekor syaitan ular yang sering memangsa manusia berkeinginan untuk menguasai tanah Edo (Jepun). Untuk melaksanakan rancangan jahatnya ini, ular syaitan tersebut menyerang Penguasa Tsukikage Miyukinosuke, pemimpin klan Tsukikage iaitu salah seorang penguasa yang berpengaruh menguasai daerah Echigo.

Ular syaitan yang licik tahu apabila ia menyerang tanah Edo secara membuta tuli maka hasilnya akan nihil kerana bukan ia akan menghadapi klan Tsukikage sahaja, bahkan ia turut akan menghadapi tantangan klan Ogata dan Matsuura.

Maka ia mengambil risiko untuk merebut pengaruh secara perlahan-lahan dengan mengambil alih pengaruh klan Tsukikage. Suatu hari, ular syaitan tersebut menyerang Tsukikage Miyukinosuke tetapi serangan ini tidak berhasil. Entah dari mana, tiba-tiba muncul seorang budak yang bernama Orochimaru datang dan menolong Tsukikage mengalahkan ular syaitan tersebut. Atas jasa Orochimaru yang menyelamatkan nyawa Tsukikage, maka penguasa tersebut berasa terhutang budi lalu mengambil Orochimaru sebagai anak angkatnya.

Sebenarnya, ular syaitan tersebut telah melakukan ilusi dan pada waktu yang sama merasuk tubuh badan Orochimaru untuk turun tangan menolong Tsukikage. Dari sini, Orochimaru berfungsi sebagai boneka atau inangnya untuk melaksanakan rancangan menakluk tanah Edo.

Pada peringkat permulaan, Orochimaru menghasut Tsukikage untuk membunuh anak-anaknya yang masih kecil dengan pelbagai sumpahan. Apabila Orochimaru berjaya menyingkirkan anak-anak kandung Tsukikage, maka terbukalah jalan baginya untuk menguasai takhta klan Tsukikage.

Peringkat seterusnya yang dilakukan Orochimaru tidak lain tidak bukan adalah untuk menguasai pengaruh dua klan lain iaitu, Ogata dan Matsuura. Dengan penguasaan ke atas dua klan berpengaruh ini, maka cita-citanya akan makin tercapai untuk menguasai tanah Edo.

Kedua buah klan ini masing-masing memegang dua buah jata (seal) atau dokumen rasmi yang diiktiraf oleh Shogun (pemimpin utama Jepun) yang mana jata ini berkuasa untuk mengerahkan angkatan tentera darat dan laut milik Shogun ke medan perang. Apabila kedua buah jata ini ditunjukkan, maka kesemua angkatan pasukan tentera wajib mematuhi segala perintah dari si pemiliknya.

Orochimaru berhasrat untuk memiliki kedua buah jata ini kerana dengan jata ini, cita-citanya akan tercapai dengan mudah untuk menggulingkan Shogun. Beliau pun memulakan langkah keduanya dengan menghasut Tsukikage untuk melaporkan kepadanya tentang berita pengkhiatan klan Ogata dan Matsuura yang bersekongkol untuk menjatuhkan Shogun. Tsukikage yang menelan semua laporan Orochimaru secara bulat-bulat terus melaporkan kepada Shogun.

Kemurkaan Shogun sampai ke pengetahuan pemimpin klan Ogata dan Matsuura lalu Orochimaru mengambil peluang keemasan ini untuk mencetuskan pengkhiatanan yang sebenar dari kedua buah klan tersebut. Orochimaru meyakinkan kepada mereka untuk menyerahkan kedua buah jata rasmi tersebut untuk menunjukkan kesetiaan kepada Shogun. Apabila dua buah jata tersebut sudah sampai ke tangan Orochimaru, maka beliau tanpa basa-basi mengerahkan angkatan pasukan yang besar memburu dan memusnahkan klan Ogata dan Matsuura.

Atas dasar kepercayaan kepada Orochimaru, maka maruah dan nyawa keselamatan klan Ogata dan Matsuura terancam. Angkatan pasukan gabungan klan Ogata dan Matsuura dikalahkan oleh angkatan pasukan Shogun pimpinan Orochimaru di tepi sebuah tebing yang tinggi. Selain untuk menghancurkan kedua buah klan ini, Orochimaru juga berhasrat untuk melenyapkan pewaris takhta kedua klan tersebut. Kedua-dua pewaris klan ini turut terhumban ke dalam tebing tersebut bersama angkatan pasukan bersekutu Ogata dan Matsuura.

Pewaris kekuasaan klan Ogata, Jiraiya dan pewaris kekuasaan klan Matsuura, Tsunade diselamatkan oleh seorang petapa yang bernama Senso Dojin. Mereka dibesarkan dan dilatih oleh Senso Dojin untuk menguasai pelbagai ilmu mistik untuk membalas dendam terhadap klan Tsukikage pimpinan Orochimaru. Jiraiya diajarkan ilmu mistik menjadi katak dan Tsunade pula diajarkan ilmu mistik menjadi lintah. Tetapi ilmu mistik ini ada kelemahannya apabila ianya ada kaitan dengan konsep ‘Three Deadlock’.

Ilmu mistik ular milik Orochimaru mampu mengalahkan ilmu mistik katak milik Jiraiya dan ilmu mistik Jiraiya mampu mengalahkan ilmu mistik lintah milik Tsunade walhal ilmu mistik lintah milik Tsunade mampu mengalahkan ilmu mistik ular milik Orochimaru. Tetapi ilmu mistik lintah milik Tsunade tidak sesuai untuk pertempuran berbanding ilmu mistik Orochimaru yang terkenal dengan kehebatannya dalam sesuatu pertempuran.

Tetapi hanya ada satu cara sahaja untuk mengalahkan Orochimaru iaitu dengan membunuhnya menggunakan pedang Nakirimaru. Di dalam anime Naruto, pedang ini dimiliki oleh Orochimaru dan ianya digunakan oleh Orochimaru untuk membunuh Hokage Ketiga, Hiruzen Sarutobi.

Pertempuran Jiraiya Menentang Orochimaru

Jiraiya yang terlalu marah dengan Orochimaru terus menghadap Orochimaru untuk bertarung dengannya tanpa menggunakan pedang Nakirimaru. Pertempuran pertama kali antara Jiraiya dan Orochimaru berlangsung dengan kekalahan di pihak Jiraiya.

Di dalam pertempuran ini, Orochimaru berjaya melukakan Jiraiya sehingga luka ini melumpuhkan fizikal Jiraiya. Untunglah pada waktu itu Tsunade tiba pada waktu yang tepat dan berjaya membawa lari Jiraiya dari medan pertarungan.

Racun ular Orochimaru yang hinggap pada badan Jiraiya menyebabkan beliau lumpuh dan menghampiri kematian. Tsunade menemui ubat atau antidot untuk menyingkirkan racun ular tersebut dari badan Jiraiya. Ubat tersebut adalah darah seorang anak dara yang lahir pada tahun, hari dan waktu ular (Hebi) mengikut kalendar Zodiak Jepun (Juunishi).

Dalam pencarian menemui pedang Nakirimaru dan ubat untuk Jiraiya, Tsunade membawa Jiraiya ke sebuah kampung di daerah Echigo iaitu daerah kekuasaan klan Tsukikage.

Ketika berada di daerah Echigo, Tsunade dan Jiraiya bertemu dengan Ayame, seorang gadis yang menjadi anak angkat klan Tsukikage. Tsunade pun meluahkan kepada Ayame kisahnya dan apa yang terjadi sehingga menyebabkan Jiraiya luka parah. Setelah mendengarkan kisah tersebut, Ayame pun mengisahkan ceritanya pula bagaimana boleh menjadi anak angkat kepada klan Tsukikage.

Sebenarnya Ayame adalah adik perempuan kandung kepada Jiraiya yang terpisah ketika berlakunya tragedi pembantaian ke atas klan Otaga dan Matsuura. Ayame diambil lalu dijadikan anak angkat oleh bangsawan klan Tsukikage. Setelah mengetahui hubungannya dengan Jiraiya dan kondisi nazak abangnya itu, Ayame pun mengorbankan dirinya dengan menusuk sebilah belati ke perutnya untuk mengeluarkan darah yang mampu menjadi ubat kepada Jiraiya. Sebelum menutup mata, Ayame mengingatkan kepada Jiraiya dan Tsunade untuk membalas dendam kepada Orochimaru dan menyatukan kembali klan Otaga dan Matsuura. Setelah mengambil darah Ayame, Jiraiya kembali pulih seperti sediakala dan kekuatannya terisi semula.

Zaman pun berlalu…

Akhirnya Tsunade dan Jiraiya menemui pedang Nakirimaru setelah bertahun-tahun lamanya pencarian. Mereka menemui pedang tersebut di Lembah Neraka (Hell Valley). Setelah pedang tersebut berada di tangan mereka, tanpa membuang masa, mereka pun menuju ke Echigo untuk memburu Orochimaru. Sesampainya di sana, terjadinya pertempuran diantara Orochimaru, Tsunade dan Jiraiya.

Pertempuran ini berakhir setelah Jiraiya berjaya menusuk ular syaitan yang bersarang di dalam badan Orochimaru dan menghancurkan ia buat selama-lamanya. Kemenangan Jiraiya mengalahkan ular syaitan tersebut menyebabkan Orochimaru tersedar semula setelah sekian lama dirasuki oleh ular syaitan.

Orochimaru diampunkan oleh Shogun atas pembelaan dari Jiraiya, kerana tindakan jenayahnya bukan didasari dengan tindakan yang sengaja, malahan beliau berada dalam kondisi dikawal/dirasuk. Klan Otaga dan Matsuura disatukan semula, nama mereka dibersihkan kembali dalam pentadbiran Edo. Jiraiya pun menikahi dengan Tsunade dan klan Tsukikage yang dipimpin oleh Orochimaru bersekutu semula dengan kedua klan tersebut seperti semula.

Gambar:

1. Pertempuran diantara Jiraiya dan Orochimaru. Jiraiya menusuk pedang Nakirimaru jelmaan ular syaitan.

2. Jiraiya menunggangi katak di dalam novel illustrasi Giraiya Gōketsu Monogatari.

Dalam versi dongeng lain, Orochimaru dikatakan bekas anak murid kepada Jiraiya. Versi dongeng ini boleh dibaca di dalam catatan oleh William Elliot Griffis, ketika beliau diundang oleh Matsudaira Shungaku pada tahun 1870 untuk menjadi tenaga pengajar di Jepun. Selain menjadi guru, William juga menulis beberapa sejarah kebudayaan Jepun. Beliau meninggal dunia di Florida, USA pada tahun 1928.

Di dalam versi William ini, Jiraiya digambarkan sebagai pemimpin sekumpulan perompak (bandit). Jiraiya mulai belajar menguasai ilmu mistik setelah beliau gagal merompak Senso Dojin. Senso Dojin merupakan jelmaan dari katak gergasi dan menawarkan dirinya untuk mengajarkan kepada Jiraiya ilmu mistik. Setelah menguasai ilmu ini, Jiraiya mengorbannya hidupnya untuk membanteras kejahatan dan menolong orang yang susah. Versi ini diakhiri dengan kemenangan Jiraiya dan Tsunade mengalahkan ketua perompak yang menguasai ilmu mistik ular, Orochimaru.

Kesimpulannya, kita boleh melihat bagaimana Masashi Kishimoto mempromosikan kebudayaan Jepun yang telah lama atau hampir tidak dikenali dunia melalui karya terlarisnya, Naruto. Kisah mitologi yang sarat dengan konflik pembunuhan dan keganasan ini digubahnya menjadi sebuah jalan cerita yang lebih mesra pembaca.

Walaupun versi yang dibawa oleh Kishimoto berbeza jauh dengan versi yang asal, beliau tetap mengekalkan nama, kekuatan dan hubungan karakter mitos di dalam sebuah dunia ninja yang turut tidak terlepas dari sentuhan seni kebudayaan Jepun. Jadi, bagaimana kita, sebagai bangsa Melayu, ingin mempromosikan dan mengembangkan budaya bangsa Melayu di dalam skop sebegini?___________________________________

Artikel lain yang berkaitan.

1. Aang The Last Airbender: https://www.thepatriots.asia/gerakan-kung-fu-dalam-animasi-avatar/

2. Death Note: https://www.thepatriots.asia/shinigami-mitos-dewa-maut-masyarakat-jepun/

3. One Piece: https://www.thepatriots.asia/sejarah-lanun-dan-anime-one-piece/

RUJUKAN:

1. Evanescence and Form: An Introduction to Japanese Culture oleh C. Inouye.

2. Fairy Tales of Old Japan oleh William Elliot Griffis.

3. The Complete Idiot’s Guide to World Mythology oleh Evans Lansing Smith, Ph.D. dan Nathan Robert Brown.

– TAMAT –


Kenapa Roswell Dipanggil Bandar UFO?

Dunia mempunyai kemisteriannya yang tersendiri. Keajaiban, keanehan, paranormal dan seumpamanya adalah perkara atau peristiwa yang sukar untuk manusia rungkaikan. UFO ataupun ‘Unidentified Flying Object’ adalah suatu identiti yang pernah mengejutkan penduduk Bumi sejak dahulu kala, dengan kehadiran tidak diundang di langit, rupa yang begitu aneh, dan mempunyai kelajuan yang tidak masuk akal: mendahului jet terpantas dunia.

UFO kemudian menjadi fenomena yang manusia teringin untuk teroka, seterusnya berusaha berkomunikasi dengan pengemudi UFO, lebih tepat makhluk asing yang dipercayai berasal dari angkasa lepas. Peristiwa UFO yang pernah gegarkan dunia khususnya Amerika Syarikat (AS) ialah Insiden Roswell yang pada asalnya peristiwa UFO terhempas sehingga menjadi berita kontroversi.

Pada waktu malam 4 Julai 1947, sekitar jam 11.27 PM, berlaku hempasan dari padang gurun di bahagian Barat laut Roswell, New Mexico. Ramai saksi menyaksikan peristiwa hempasan UFO tersebut sebelum tentera dan pihak media masuk campur sehingga ia ‘tercemar’ menjadi teori konspirasi.

Selepas hempasan tersebut, pada keesokan paginya penduduk menemui dua cebisan yang dikatakan berasal dari UFO tersebut, di mana cebisan pertama berada di 120 kilometer dari Roswell dan cebisan kedua pula ditemui di 58 kilometer dari utara Roswell. Pihak tentera dari Roswell Army Airfield (RAAF) kemudian tiba di lokasi hempasan 4 hari kemudian, iaitu 8 Julai 1947.

Pada hari yang sama, surat khabar Roswell Daily Record menerbitkan artikel UFO pertama yang ditulis oleh Lefternan Pertama Walter Haut, terang-terang mengesahkan hempasan UFO di Roswell. 24 jam kemudian, organisasi tentera udara iaitu Army Air Corps mengubah cerita asal iaitu apa yang dikatakan hempasan UFO itu sebenarnya hempasan belon cuaca, dan kemudian diterbitkan oleh surat khabar yang sama.

Mengapa pihak tentera tiba-tiba mengubah kisah hempasan UFO yang terang-terangan di hadapan mereka? Adakah mereka cuba sembunyikan sesuatu dari rakyat AS?

Pada 8 Julai 1947, Jeneral Ramey bersama ketua staf bernama Kolonel Thomas DuBose, dan juga Major Jesse A. Marcell mendedahkan cebisan ‘UFO’ dan menyatakan bahawa cebisan ini sebenarnya cebisan belon cuaca. Selepas DuBose bersara dari dunia tentera, pada 16 September 2001 beliau menegaskan bahawa cebisan belon itu sebenarnya cebisan UFO sebenar. Kenyataan cebisan belon cuaca itu cumalah cerita ‘cover’ untuk orang awam.

Pemilik ladang bernama W. W. “Mac” Brazel adalah penduduk pertama yang menemui cebisan UFO Roswell pada 5 Julai, melaporkan kepada sherif pada 6 Julai, dan membawa pasukan tentera termasuklah Major Marcel ke lokasi penemuan pada 8 Julai. Seterusnya, beliau ditahan tanpa dibicarakan sebagai tahanan tentera sehingga 15 Julai. Setelah dibebaskan, Brazel diwawancarakan oleh pihak media tentang insiden tersebut. Brazel menyatakan kekesalan membawa pihak tentera dan menegaskan bahawa cebisan yang beliau temui benar-benar cebisan UFO.

Mengikut kisah dari Major Marcel yang bertanggungjawab menyiasat insiden tersebut, beliau mendapati dinding kapal UFO mempunyai tulisan hieroglif yang sukar diterjemah, berwarna merah jambu dan ungu, serta menemui cebisan yang begitu nipis seperti kepingan aluminium. Marcel sendiri menunjukkan cebisan tersebut semasa sidang akhbar. Walaupun Marcel telah bersara dan insiden UFO Roswell telah berlalu 30 tahun, beliau masih percaya bahawa cebisan yang didakwa sebagai cebisan belon cuaca adalah cebisan UFO sebenar.

James Bond Johnson yang pernah bertugas sebagai jurugambar tentera pernah menangkap gambar ketiga-tiga pegawai tentera Roswell memegang cebisan UFO juga mengesahkan kebenaran kisah ini. Beliau menyatakan bahawa mereka tidak tahu tindakan seterusnya terhadap penemuan ini. Tentang kisah cebisan belon udara hanyalah cover semata-mata dan pihak tentera harus mengikut cerita bohong ini.

Frank J. Kaufman, iaitu pegawai ejen perisikan yang ketika itu bersama Marcel menyatakan bahawa bahagian utama UFO Roswell yang panjangnya 7.62 hingga 9.14 meter telah kemek memghempas Di tebing. Beliau juga menyatakan bahawa mereka temui 5 mayat makhluk asing setinggi 1.5 meter, di mana satu mayat makhluk asing di dalam kapal manakala 4 mayat lain berada di luar kapal.

Tambah Kaufman, lokasi hempasan UFO Roswell begitu besar impaknya sehingga membentuk kawah. Pihak tentera kemudian menutupi kawasan tersebut sehingga penduduk tidak dapat melihat lokasi hempasan tersebut. Kaufman sempat melukis rupa sebenar UFO tersebut, dan ternyata UFO itu adalah kapal angkasa bukannya rupa berbentuk cakera padat yang biasa kita ketahui. Rupa kapal ini berbentuk tiga segi dan bucunya membulat.

Seorang lagi saksi bernama Walter Haut, iaitu pegawai tentera hal ehwal pernah menyatakan bahawa beliau pernah dibawa ke bangunan 84, hangar B-29, di mana beliau menyaksikan kapal sepanjang 365 hingga 457 sentimeter dan setinggi 182 sentimeter. Haut juga terlihat pasangan makhluk asing yang ditutup oleh kanvas. Tubuh badannya seperti tubuh badan kanan-kanak berusia 10 tahun. Inilah pemerhatian dari mulut beliau sendiri semasa berkhidmat sebagai tentera.

Terdapat rakaman tentang makhluk asing Roswell yang berdurasi 17 minit, ditayangkan pada tahun 1995 oleh Vidmark Entertainment. Tajuk video itu ialah Alien Autopsy, menunjukkan ia dirakam dalam kubu bernama Fort Worth AAF pada Julai 1947. Video ini kemudian diserahkan kepada pakar filem dari London, oleh warga Amerika berusia 82 tahun yang mendakwa beliau pernah menjadi jurufoto tempur dari tahun 1939 hingga 1949.

Video tersebut menepati ciri-ciri ketenteraan yang wujud ketika tahun 1940-an dan video itu merakamkan mayat setinggi 158 sentimeter, mempunyai 6 digit pada tangan dan kaki, tidak mempunyai sebarang bulu, organ pembiakan, dan organ mata yang dikeluarkan dari soket mata. Organ dalaman mayat ini juga amat berbeza dengan organ dalaman manusia.

Setelah disiasat ketulenan video makhluk asing ini, pakar special effect Hollywood yang terlibat dalam pembikinan filem Alien dan Jurassic Park tidak dapat mengesan kepalsuan video ini. Ya, ternyata video makhluk asing Roswell adalah video asli!

Berikut rakaman dari DMAX tentang Insiden UFO Roswell (pergi ke 8.21 minit):

Banyak sebenarnya kisah-kisah insiden ini dari individu-individu yang terlibat dalam dunia ketenteraan AS. Kalau saya ceritakan sangat panjang nak huraikan. Namun begitu, sepanjang mereka berkhidmat, mereka wajib mentaati perintah kerajaan supaya rahsiakan info tentang UFO , termasuklah insiden Roswell. Hidup mereka tidak aman jika mereka sebarkan info ini kepada awam. Sebab itulah ramai bekas tentera beranikan diri membongkarkan rahsia-rahsia UFO yang selama ini kerajaan AS sembunyikan.

Pada 23 Jun 2012, bekas pegawai CIA iaitu Chase Brandon menyertai rancangan bual bicara dalam Coast-to-Coast AM dan memberitahu bahawa beliau menemui kotak yang ditampal dengan nama ‘Roswell’ dalam ibu pejabat CIA pada pertengahan tahun 1990-an. Dari penemuan ini beliau menegaskan bahawa insiden UFO Roswell adalah benar, pada awalnya kapal angkasa terhempas dan beberapa hari kemudian pihak tentera sembunyikan kebenaran dari awam dengan menyatakan berita hempasan belon udara.

Sehingga kini, pihak kerajaan AS masih kekal dengan berita insiden hempasan belon cuaca di Roswell walaupun telah ramai saksi terutamanya bekas tentera serata-upaya mengingatkan masyarakat akan kewujudan entiti dari angkasa melalui pembongkaran insiden hempasan UFO Roswell ini. Jika benar kerajaan sengaja sembunyikan hal penting sebegini, bilakah masanya untuk kerajaan memberitahu kebenarany fenomena UFO ini? Hanya masa menentukannya.

Jadi, pembaca percaya kisah insiden UFO Roswell ini?

RUJUKAN:

Gray, Warren. 8 April 2022. Beyond Top Secret: Eyewitness Accounts to the Roswell Incident. Ancient Origins.


Ribut Yang Membadai Palestin Berpunca Daripada Krisis Ukraine

Konflik Ukraine-Rusia adalah konflik yang sedang hangat dibincangkan ketika ini. Konflik ini mendapat perhatian seluruh segmen dunia kerana ia dikatakan adalah “permulaan” kepada Perang Dunia Ketiga. Dunia kini terpecah kepada dua segmen iaitu di antara mereka yang menyokong Amerika Syarikat dan NATO dan juga mereka yang menyokong Rusia.

Kali ini kita akan buat sedikit analisis strategik terhadap latar belakang krisis yang berlaku dan kesannya kepada dunia Arab dan Palestin. Krisis ini telah menunjukkan dua empayar moden yang terbesar iaitu Soviet Union (Rusia), yang telah berjaya memberi ketakutan kepada negara-negara yang pernah berada di bawah Soviet Union satu ketika dulu dan negara-negara NATO manakala sebuah lagi kuasa besar yang pengaruhnya kian merudum iaitu Amerika Syarikat, yang mempunyai kekuatan nuklear dan tenteranya.

Ramai sebenarnya merepek apabila berbicara pasal konflik Rusia-Ukraine. Ada yang meremehkan macam gaduh adik-beradik. Ada yang merapu lebih katanya ini perbalahan suami isteri. Jauh sekali. Ukraine dalam sejarah sudah teruk ditindas Rusia, sampai terpijak bahasa dan budaya serta identitinya. Tidak pernah Rusia dan Ukraine hidup macam adik beradik apatah lagi suami isteri. Kalau kalian ingin tahu lagi mendalam, kalian dipelawa beli buku PUTIN: TSAR MODEN RUSIA. Beli di https://bit.ly/3SUBFvi.

Fenomena penurunan pengaruh Amerika Syarikat telah banyak dikaji oleh institusi di Amerika Syarikat sendiri di mana ia bermula dengan Paul Kennedy yang melihat Amerika Syarikat telah melampaui hadnya dalam cuba menjadi “orang tengah” kepada konflik yang berlaku di negara dunia. Kemudian, Richard Barnet yang menganggarkan pada 1980, pengaruh Amerika Syarikat akan menurun secara mendadak dalam jangka masa suku pertama dalam 100 tahun.

Satu kajian juga telah menunjukkan bahawa pengaruh dasar luar Amerika Syarikat terhadap Timur Tengah telah menurun. Ini telah menyebabkan beberapa negara menggunakan peluang ini untuk menguatkan pengaruh negara mereka dengan mendekati Israel, untuk menyelesaikan masalah dalaman negara mereka dan cuba untuk mengekang pengaruh Iran di Timur Tengah.

Ini sebenarnya sangat menarik untuk kita lihat bahawa respon Timur Tengah terhadap Amerika Syarikat dalam usaha Amerika Syarikat untuk memastikan Timur Tengah menyokong Ukraine dan terus membekalkan minyak mentah tidaklah begitu ‘teruja’ di mana ia menggambarkan bahawa Amerika Syarikat sudah mula ‘lemah’ di Timur Tengah.

Di pihak Rusia pula, di antara cabaran yang dihadapi oleh polisi Rusia terhadap rantau Arab adalah mereka ketakupayaan mereka untuk mendamaikan kuasa-kuasa di Timur Tengah di mana kita dapat lihat melalui beberapa aspek:

1. Masalah untuk mendamaikan kepentingan Rusia di antara Iran dan Israel

2. Masalah untuk mendamaikan perpecahan kuasa di negara-negara Teluk yang mempunyai peratusan orang Arab yang besar dan sebagiannya lagi di bawah pengaruh Iran.

3. Masalah untuk mendamaikan di antara keperluan keselamatan di Israel di Syria dan keperluan keselamatan Syria sendiri.

4. Masalah Rusia untuk membantu Palestin atau Israel

Seterusnya kita akan melihat dimensi Palestin dan Israel dalam krisis Ukraine. Seperti yang kita ketahui, Israel mempunyai hubungan yang sangat kuat bersama Amerika Syarikat dan Presiden Ukraine sendiri, Volodymyr Zelensky yang mempunyai susur galur Yahudi dan sokongannya terhadap polisi Israel terhadap Palestin. Israel juga sebenarnya tidak berminat untuk melakukan provokasi terhadap kepimpinan Rusia.

Disebabkan itu, Israel perlu mengimbangkan kedudukan mereka supaya tidak ‘bias’ kepada mana-mana pihak sehingga merugikan Israel sendiri.

Walaupun dilihat seolah-olah Israel mempunyai ‘kunci’ kepada pengaruh baru di rantau Timur Tengah, Palestin perlu melihat ini sebagai sebuah ruang untuk bangkit:

Beberapa konklusi dapat dibuat dari kesan yang melanda dunia Arab dan juga Palestin disebabkan oleh krisis Ukraine-Rusia:

RUJUKAN:

Walid ‘Abd al-Hay, American Declinism and the Dilemma of Arab and Israeli Strategic Options, Site of al-Zaytouna Centre for Studies and Consultations, 11/11/2020, https://eng.alzaytouna.net/2020/11/11/academic-paper-american-declinism-and-the-dilemmaof-arab-and-israeli-strategic-options/#.YkP0SudByUk

“Interim National Security Strategic Guidance,” The White House, Washington, March 2021, https://www.whitehouse.gov/wp-content/uploads/2021/03/NSC-1v2.pdf

Aleksandr Dugin, Usus al-Geoplitika: Musaqbal Rusya al-Geopolitiki (Foundations of Geopolitics: The Geopolitical Future of Russia), Translated by Imad Hatem (Beirut: Dar al-Kutub al-Jadida al-Muttahida, 2004), pp. 400–401 and 432–438.

U.S. Diplomatic Push for Ukraine Falters in a Middle East Influenced by Russia, The Wall Street Journal, 3/3/2022, https://www.wsj.com/articles/u-s-diplomatic-push-for-ukrainefalters-in-a-middle-east-influenced-by-russia-11646214130


Penyakit Mental Yang Dimiliki Mr Bean

Mr. Bean kelihatan seperti seorang kanak-kanak yang terperangkap dalam tubuh seorang dewasa. Melihat dunia dengan rasa takjub pada wajahnya dan selalu melakukan perkara yang mengarut (silly). Bean tidak pernah menyoal tindakannya, tetapi menerima setiap tindakannya. Apakah sebenarnya disebalik perkara ini?

Sepanjang tv bersirinya, Mr. Bean selalunya bercakap dengan menggumam (mumbels) ataupun respon hanya dengan satu perkataan seperti namanya, ‘Bean’. Perkataan monosyllabic seperti dapat dikaitkan dengan autism, sindrom Asperger, ataupun sindrom Savant yang semuanya disertai dengan satu penyakit yang dipanggil sebagai halangan leksikal. Leksikal adalah perbendaharaan kata menurut kamus dewan.

Bean juga adalah janggal secara sosialnya. Rakannya adalah ‘Teddy bear’ dan rakan manusianya yang paling rapat Irma Gobb. Sosial ini dapat diklasifikasikan sekurangnya sebagai Spektrum Autism, iaitu gangguan perkembangan neuro sama ada dia sedang bergelut untuk bersosial ataupun dia pilih untuk tidak mahu bersosial.

Mr. Bean mudah terdedah dengan bahaya. Seorang yang naif dan tidak bersalah, tetapi dia juga kelihatan mementingkan diri dan pendendam. Dia mampu bertukar antara dua personaliti ekstrem ini seperti kanak-kanak kecil dan remaja. Sepeti mana kanak-kanak, tugas utamanya adalah untuk melindungi dirinya, tetapi selepas itu kita akan dapati dalam dirinya mempunyai sikap mementingkan diri.

Setiap kali Mr. Bean bertembung dengan Reliant Robin yang memandu kereta tiga tayar, dia akan cuba untuk cari pasal. Perlakuan ini boleh diklasifikasikan sebagai Obsessive Complusive Disorder (OCD). Bean selalu menjerumuskan dirinya dalam pelbagai masalah. Kita akan dapati masalah yang timbul selalunya berpunca daripada dirinya sendiri. Tetapi dia masih mampu menyelesaikan masalah-masalah tersebut.

Pemikirannya yang menakjubkan dan kreatif dalam menyelesaikan masalah boleh dikategorikan sebagai inteleknya yang berada di atas purata normal.

Kesimpulannya, dengan segala bentuk gangguan (disorder) ini, Mr. Bean mungkin adalah High Functioning Autism, iaitu manusia yang mempunyai autism tetapi dia berfungsi dengan kadar yang sangat tinggi daripada manusia biasa.

HFA mempunyai ciri-ciri berikut:

– Rendah kemahiran bertaakul (reason)
– Mempunyai kemahiran kreatif dan visual yang tinggi.
– Mempunyai kuriositi dan minat yang tinggi
– Mempunyai kebimbangan yang tinggi, berkait dengan OCD

HFA juga dikaitkan dengan sindrom Asperger, iaitu mereka yang mempunyai masalah komunikasi dan masalah sosial, turut disertai dengan perlakuan dan minat yang kerap berulang (OCD).

“I think Mr Bean is a very uncynical character, he is actually very open and entirely self-centred and a highly vindictive character when he wants to be. Not at all pleasant, but at the same time I do not think he has any malice in him.” – Rowan Atkinson


Pfizer Berjaya Buat Ubat COVID-19

Dengan hanya dua dos vaksin, dunia semakin berjaya menundukkan SARS-CoV-2. Banyak negara kembali ke resam normal. Malaysia pun sudah membuka sempadan untuk dinikmati semua.

Dan sekarang ramai berbicara untuk mendapatkan dos penggalak sebagai ikhtiar atas rasa tanggungjawab pada semua. Kalau ikut spesifikasi, dua dos CoronaVac perlu disokong satu suntikan Comirnaty buatan Pfizer-BioNTech.

Tetapi belum sempat beri dos penggalak kepada sebahagian besar dalam kalangan rakyat, Pfizer mendatangkan berita sangat baik untuk semua.

Sejak bulan Julai 2021, pihak Pfizer menjalankan ujian untuk mengenal pasti tahap keselamatan dan keberkesanan projek PF-07321332.

Seramai 2,100 pesakit COVID-19 terlibat dalam ujian penting ini, dipilih secara rambang daripada dua benua Amerika sampai Asia. Jumlah ini pula dibahagi kepada dua kumpulan – 1,050 orang menerima ubat ujian dan 1,050 lagi menerima pil placebo. Setiap 12 jam dalam masa lima hari.

Sambil melihat keberkesanan, mereka teliti bab keselamatan dulu. Benda paling penting sekali adalah kesan sampingan (adverse effect).

Seramai 70 penerima pil placebo terkena kesan sampingan. Manakala dalam kalangan penerima ubat ujian pula, hanya 18 orang sahaja disahkan bersimtom sampingan. Jadi dari segi keselamatan, ubat ujian terbukti selamat. Step one selesai.

Pendaftaran Nama Ubat

Pfizer letak 28 hari untuk memantau setiap pusingan kajian ini supaya dapat mengenal pasti tahap keberkesanan. Selepas tempoh 28 hari ini, mereka mengumpulkan semua data dan mengesahkan kejayaan projek. Semua penerima ubat ujian sembuh, hasil daripada tindak balas ubat ujian.

Dalam kalangan penerima placebo pula, 10 pesakit meninggal dunia. Puas hati dengan dapatan ini, mereka mendaftarkan ubat dengan nama PAXLOVID yang diisytiharkan 89 peratus berkesan melawan SARS-CoV-2 (Hopkins, 2021).

Dengar saja berita ini, Australia dan United Kingdom tidak tunggu lagi. Mereka memborong bekalan PAXLOVID punyalah banyak. Australia siap tempah untuk rawat 500,000 bakal pesakit (ABC, 2021).

Cara Penggunaan PAXLOVID

Semasa mengkaji, pihak Pfizer perlu menyelesaikan satu masalah. Kadar metabolisme PAXLOVID sebenarnya agak tinggi. Dalam bahasa marhaen, PAXLOVID jenis kelam kabut. Jadi Pfizer menguji keberkesanan PAXLOVID dengan ubat ritonavir untuk turunkan tahap metabolisme ini.

Ritonavir adalah ubat yang agak popular dalam dunia farmaseutikal, kerana digunakan sebagai “penyokong” dalam rawatan HIV/AIDS. Kali ini Ritonavir digunakan untuk menyokong rawatan COVID-19 kerana ia berjaya menurunkan kadar metabolisme PAXLOVID.

Gandingan dua ubat ini membentuk sebuah ketumbukan yang padu untuk melawan virus SARS-CoV-2. Malah ubat PAXLOVID didapati lebih berkesan untuk dibandingkan dengan Molnupiravir keluaran MERCK. Untuk pengetahuan semua, MERCK adalah pengeluar Ivermectin yang tidak selamat digunakan untuk merawat COVID-19.

Dalam masa tiga hari saja, simtom COVID-19 berkurangan dengan mendadak. Tiga hari. Kejayaan awal ini meyakinkan pihak Pfizer, yang terus menamatkan ujian untuk sesi pendaftaran.

Jika lulus, Pfizer akan mula menghasilkan ubat ini secara “mass production”. Sama seperti vaksin, bekalan akan mengambil masa lama untuk cukupkan keperluan global. Setakat ini 90 buah negara sedang berebut untuk mendapatkan stok PAXLOVID. Sesiapa yang dapat akan mengutamakan warga emas dan golongan imuniti terjejas dulu.

Jadi bagi sesiapa yang sangka ubat ini boleh menggantikan dos penggalak, mungkin ada kesilapan di sini. Ubat adalah ubat. Vaksin adalah vaksin. Dua perkara ini usah disekutukan. Ubat merawat. Vaksin mencegah. Dalam apa-apa jua keadaan sekalipun, pencegahan adalah jauh lebih baik daripada pemulihan.

RUJUKAN:

ABC. (2021, Oktober 17). What are Ronapreve and PF-07321332, two new COVID-19 treatments Australia has gained access to?

Hopkins, J. (2021, November 5). Pfizer says Covid-19 pill is 89% effective in preliminary assessment. Wall Street Journal.


Kekejaman Soviet Yang Memusnahkan Institusi Keluarga Rusia

29 September 1929 merupakan hari Ahad biasa bagi warga Kesatuan Soviet. Yalah, inilah hari untuk mereka berehat, membersihkan rumah dan menghadiri upacara keagamaan di gereja. Tetapi tiada siapa menyangka inilah hari cuti terakhir mereka dengan cuti Ahad seterusnya hanya wujud 11 tahun kemudian. Semuanya sebab pemimpin-pemimpin Soviet termasuk Joseph Stalin anggap orang Soviet sebagai pemalas.

Geng Bolshevik anggap orang Soviet pemalas sebab bila orang tak bekerja, mesin tak berjalan. Produktiviti kilang-kilang kononnya terjejas setiap kali para pekerja bercuti sehari seminggu. Daripada para pekerja ini tidak melakukan apa-apa di rumah atau menghadiri upacara keagamaan, bukankah lebih baik untuk mereka bekerja?

Lantas, kepimpinan Soviet memperkenalkan nepreryvka atau minggu kerja berterusan (lima hari bekerja) bagi menggantikan minggu kerja yang dikenali sebelum ini. Kononnya, ia dibuat bagi menambahbaik produktiviti bekerja. Tetapi hakikatnya, ia lebih kepada membunuh tradisi keagamaan mingguan yang dilakukan warga Soviet setiap minggu seperti solat Jumaat (Islam), Sabbath (Yahudi) dan perhimpunan mingguan gereja (Kristian).

Dengan membunuh semua tradisi ini, ia diharap dapat mengekang orang ramai daripada berkumpul dan menggerakkan sebarang rancangan untuk menggugat Kesatuan Soviet. Ini secara tidak langsung membantu Stalin meneruskan dasar pecah dan perintah yang diamalkan sekaligus mengekalkan dominasi geng Bolshevik sebagai pemerintah utama Soviet.

Bagi mengelak pertindihan cuti dalam kalangan kumpulan pekerja, mereka dibahagikan mengikut lima kumpulan warna iaitu kuning, kuning kemerah-merahan (peach), merah, ungu dan hijau. Cuti akan diberi kepada pekerja tanpa mengambil kira cuti ahli keluarga lain yang bekerja. Senang cerita, semua orang dapat hari cuti berbeza-beza – satu kesilapan sejak dari awal lagi.

Semasa ia diperkenalkan pada Oktober 1929, pihak Soviet dengan yakin berpandangan sistem minggu kerja mereka akan menjadikan mereka lebih produktif daripada orang lain. Apa guna bermalas-malasan di rumah selagi ada kudrat untuk menyumbang kepada negara? Kalau dapat cuti pun, bukannya sama dengan cuti orang lain. Lebih baik kerja – itulah mesej yang cuba disampaikan. Dia ingat pekerja ini robot agaknya, bukan manusia biasa yang ada keperluan dan kehendak.

Kegagalan memahami benda paling asas yang membentuk manusiawi menjadikan nepreryvka gagal sejak dari awal lagi. Bukan sedikit surat dihantar kepada lidah rasmi (akhbar) Parti Komunis, Pravda yang menyifatkan penggiliran cuti sebagai pencabulan terhadap institusi keluarga. Kalau ahli keluarga bercuti pada hari berbeza, bila masa sesebuah keluarga dapat berkumpul dan melakukan aktiviti bersama-sama? Dan ini membawa kepada satu tuduhan berat kepada Stalin: kau ni memang nak musnahkan institusi kekeluargaan ke?

Tiada siapa dapat menafikan perihal personalitinya sebagai seorang yang kejam lebih-lebih lagi dengan The Great Purge. Tetapi itu tidak dapat mengatasi layanan buruk Stalin terhadap keluarganya sendiri. Walaupun bukan buaya darat, Stalin menganggap wanita sebagai peneman di bilik tidur. Itu belum campur hubungan buruk beliau dengan semua anaknya sepanjang hayatnya.

Dengan mengambil kira semua ini, tak hairanlah ada menuduh polisi minggu kerja baru ini sebagai perjuangan Stalin menentang institusi kekeluargaan.Tidak mahu label sebegitu dibiarkan berterusan, cuti serentak akhirnya diluluskan pada 1930.

Jika pihak Soviet merasakan pelaksanaan nepreryvka di kawasan bandar bermasalah, sangkaan mereka salah sama sekali. Di kawasan luar bandar terutama di wilayah yang jauh daripada jangkauan kerajaan pusat, ia dianggap tak wujud sama sekali. Buktinya, keluhan pegawai-pegawai Soviet pada 1931 yang menyifatkan golongan petani masih terikat dengan nilai-nilai tradisi termasuk minggu kerja mereka.

Bagi para petani Rusia, buat apa nak ikut kepala lutut kerajaan pusat. Ini kerana pekerjaan mereka memerlukan mereka sentiasa sibuk sepanjang masa daripada menguruskan haiwan ternakan hinggalah menuai hasil tanaman. Kalau ikut sangat kata mereka, makanya ladang tak terjaga sekaligus menjejaskan hasil pendapatan mereka.

Dengan rakyat Soviet berbeza-beza dari segi minggu kerja mereka, ia mencetuskan huru-hara di seluruh negara. Akibat dibiarkan beroperasi secara berterusan, mesin-mesin di kilang kerap mengalami kerosakan dan perlu dibaiki. Yang dikata kebertanggungjawaban bersama semasa kerja, itu merupakan satu penipuan semata-mata. Tiada siapa yang mahu menyokong lagi-lagi jika kerja mereka itu menjejaskan kesihatan secara jangka panjang. Pada akhirnya, produktiviti pekerja bukan makin bertambah tetapi makin merosot.

Selepas 11 tahun yang penuh dengan kegilaan, akhirnya pada 26 Jun 1940, Stalin mengeluarkan dekri membatalkan minggu kerja lima hari dan mengembalikan semula minggu tujuh hari yang diketahui sebelum ini. Dengan pelaksanaan dekri itu, Ahad kembali sebagai cuti umum.

Tetapi pengembalian minggu kerja tradisi itu perlu dibayar dengan harga besar. Mana-mana individu yang didapati meninggalkan kerja, tidak datang kerja selama sehari atau lewat datang kerja melebihi 20 minit dianggap telah melakukan kesalahan jenayah. Jika didapati bersalah oleh mahkamah, si pelaku akan dikenakan hukuman penjara selama beberapa tahun.

Ingatkan dah lepas kegagalan nepreryvka, Stalin takkan buat perangai lagi. Tetapi dengan melihat ketiadaan rasa penyesalan terhadap semua polisi dan tindakannya termasuk The Great Purge, beliau merasakan ia merupakan satu tindakan yang tepat. Peduli apa asal baik untuk negara walaupun ia mengundang kebencian ramai orang termasuk pemimpin Soviet selepasnya, Nikita Khrushchev.

Untuk dapatkan info lanjut tentang Kesatuan Soviet, pergi ke pautan: https://shopee.com.my/thepatriotsasia

RUJUKAN

Manaev, G. (2022, 20 Julai). Why the week in Russia once began on Sunday. RBTH.

Frost, N. (2018, 30 Ogos). For 11 Years, the Soviet Union Had No Weekends. History.com.


Menyelami Kehidupan Seorang Geisha

Sebut saja geisha, ramai membayangkan imej geisha yang dibawa Zhang Ziyi, Michelle Yeoh dan Gong Li dalam filem Memoirs of a Geisha. Kelompok penghibur ini dilatih selama bertahun-tahun untuk menguasai etika sosial kelas atasan, tarian, nyanyian dan bermain peralatan muzik seperti shamisen. Di Barat, geisha dipandang secara negatif dan disamakan dengan pelacur padahal peranan mereka tidak banyak berubah sejak berabad lamanya di Jepun.

Mengikut lipatan sejarah Jepun, sekitar abad keenam Masihi, kebanyakan geisha atau penghibur terdiri daripada lelaki. Tetapi semasa Era Heian (794-1185 Masihi), peranan tersebut diambil alih oleh wanita. Perubahan ini berkemungkinan ada kaitan dengan kemunculan saburuko atau penghidang wanita, kebiasaannya terdiri daripada wanita-wanita muda.

Mereka ini datang dari pelbagai latar belakang berbeza. Sesetengah daripadanya datang dari keluarga miskin dan menawarkan khidmat seksual sebagai tukaran kepada bentuk barangan yang ditawarkan. Sesetengah yang lain yang mempunyai latar pendidikan yang baik memilih menjadi penghibur sosial sama seperti geisha. Dan ini dikatakan merupakan asas kepada peranan geisha yang kita kenali hari ini.

Sejak itu, geisha mula menjadi tumpuan bukan saja di istana maharaja tetapi juga dalam kalangan shogun dan daimyo (bangsawan) Jepun. Bagi mereka, geisha melambangkan kecantikan seorang wanita Jepun sejati tetapi perlambangan ini berbeza mengikut setiap era.

Semasa era Heian, lambang kecantikan seorang wanita dilihat pada perlakuannya yang elegan (perlahan dan teliti) dan tenang. Menjelang zaman pertengahan dan awal zaman moden (tahun-tahun terakhir Keshogunan Tokugawa dan era Pemulihan Meiji), ia dilihat dari segi fizikal. Kejelitaan sang geisha diperlihatkan menerusi solekan muka tebal iaitu wajah berwarna putih, bibir yang disapu gincu merah dan gigi hitam. Ya, gigi hitam!

Kebiasaannya, geisha dilatih pada usia muda dengan latihan kadang-kadang mengambil masa bertahun-tahun. Dahulu, wanita seawal usia sembilan tahun dihantar menjalani latihan dan ia dibuat oleh keluarga miskin bagi menjamin masa depan anak perempuan mereka. Kini, wanita seawal usia 15 tahun boleh mempelajari warisan Jepun yang terkenal itu.

Disebabkan tempoh latihan geisha yang lama, mana-mana yang berminat perlu sabar dan sedia membuat pengorbanan jika perlu. Bagi sesetengah daripada mereka, ia terlalu sukar untuk ditempuh. Ini dapat menjelaskan mengapa ramai wanita menarik diri dari latihan geisha lebih-lebih lagi pada era moden.

Semasa tempoh ini, seseorang itu mempunyai hubungan rapat dengan ‘ibu’ geishanya (guru) dan rumah tempat dia dilatih atau okiya. Sepanjang kariernya, si polan berdepan hutang tinggi berikutan perlu membiayai kos latihan dan membeli kimono-kimono baru untuk keperluannya sebagai geisha.

Semasa di okiya, okaa-san atau ketua rumah menjadi ketua pemantau setiap latihan geisha dengan setiap wanita dijangka membayar semula hutang mereka bila bergelar geisha. Atas sebab itulah, sesetengah geisha mencari seseorang yang boleh dijadikan sebagai danna atau penaung mereka. Jika mereka mempunyai danna, sekurang-kurangnya danna ini dapat membantu meringankan beban kewangan mereka.

Bagi mana-mana wanita yang teringin menjadi geisha, mereka perlu melepasi tiga peringkat di okiya: khadam rumah, perantis dan geisha sepenuh masa. Pada peringkat permulaan, mana-mana wanita yang baru masuk akan dikelaskan sebagai khadam rumah. Dan bukan sesuatu yang asing sesetengah wanita ini diberi layanan buruk oleh kelompok wanita yang lebih senior daripada mereka.

Bagaimanapun, situasi ini kadang-kadang mengeratkan lagi hubungan sesama mereka lebih-lebih lagi jika ada yang terpilih sebagai perantis geisha berstatus veteran. Dan bila mereka dilihat sudah layak bergelar geisha, mereka akan melalui satu upacara yang dipanggil mizuage atau melelong dara geisha baru. Kebiasaannya, mizuage dibuat dalam majlis-majlis berprestij dengan pelanggan dari kelas atasan membuat bidaan untuk mendapatkan geisha yang dimahukan mereka.

Mana-mana individu yang berjaya dalam sesi berkenaan akan membuat bayaran kepada okaa-san di mana ia digunakan untuk menyelesaikan hutang geisha berkenaan. Begitupun, amalan mizuage dihentikan selepas aktiviti pelacuran diharamkan semasa era Keshogunan Tokugawa.

Mungkin ada merasa hairan bagaimana lelaki berstatus elit seperti Ken Iwamura (Ken Watanabe) boleh jatuh hati kepada Chiyo (Ziyi), sang geisha merangkap protagonis Memoirs of A Geisha. Tetapi jika diteliti sejarah golongan atasan seperti daimyo dan shogun, kebanyakan mereka berkahwin atas pilihan keluarga. Tidak bahagia dengan rumahtangga yang dibina, ada yang mencari kebebasan dengan bersama geisha.

Jika mereka mempunyai wang dan pengaruh besar, mereka boleh mendapatkan sesi berseorangan dengan geisha tanpa membabitkan sebarang hubungan intim. Kebiasaannya, sesi berlangsung selagi mana kayu setanggi atau senkodai terba.ka.r. Jika mereka melakukannya secara kerap, maka si polan ini boleh menjadi danna kepada si geisha.

Salah satu salah faham yang timbul tentang geisha terutama selepas Pe.ra.ng Dunia Kedua (WWII) ialah geisha sama seperti pelacur. Hakikatnya, peranan yang dimainkan mereka langsung tiada kaitan dengan aktiviti berbaur seksual.

Jika ada sekalipun hubungan seks membabitkan geisha, itu melibatkan mereka dengan danna atau penaung mereka. Kebiasaannya, danna sebegini merupakan orang berpengaruh dalam masyarakat. Dan sebarang hubungan intim berlaku dengan kerelaan si geisha dan atas rasa cinta terhadap dannanya.

Selepas tamat WWII dan Jepun diduduki oleh pihak Bersekutu, bukan sedikit rumah geisha dimus.na.hkan oleh ten.te.ra Amerika Syarikat. Disebabkan kesusahan hidup yang melanda Jepun ketika itu, sesetengah geisha mula beralih kepada pekerjaan lain.

Bagi sesetengah pelacur ketika itu, ada yang dapat meniru rupa dan perlakuan geisha semasa melayan pelanggan mereka termasuk ten.te.ra AS. Ini sekaligus menjelaskan salah faham meluas orang Barat terhadap geisha yang dianggap sebagai pelacur kelas atasan.

Hari ini, tidak banyak rumah geisha yang wujud di Jepun dengan sebahagian daripadanya terletak di Kyoto. Dan tidak seperti dahulu di mana geisha menjalani kehidupan berdisiplin, ini sama sekali berbeza dengan geisha moden. Jika mereka tidak mempraktikkan seni warisan Jepun itu, mereka mempunyai kehidupan normal seperti akses pendidikan, berkahwin dan membina keluarga.

Namun begitu, aspek-aspek geisha yang menjadikannya ikonik terus dipelihara dan dibawa ke tahap lebih tinggi. Ini sekaligus meneruskan tradisi yang telah wujud berabad-abad lamanya.

RUJUKAN:

Vuckovic, Aleksa. (2021). World of the Geisha, Japan’s Enigmatic Entertainers. Ancient-Origins.